Κι η Αριάδνη έχει μπερδευτεί « Christos Kechagias PhD\nΚι η Αριάδνη έχει μπερδευτεί\nδρ. Χ. Κεχαγιάς, Tue, 28/02/2012 – 21:34 —Mediasoup| http://www.mediasoup.gr/node/53957#.VYVY-vntlHw\nΚαθώς ο Δίας κι η Αφροδίτη έχουν αρχίσει περίεργα να πλησιάζουν, λες και πάνε να συνευρεθούν στην πίσω γειτονιά της Σελήνης, τα εκατομμύρια χιλιόμετρα που απέχουν δεν τους εμποδίζουν να συγκλίνουν, μόλις τρεις μοίρες, όχι στον αχανή γαλαξιακό χώρο, αλλά μπροστά στα μάτια μας. Άκου θράσος! Εδώ ο κόσμος χάνεται και οι δυο ερωτευμένοι πλανήτες συνεχίζουν να χορεύουν και να φλερτάρουν. Λες και είναι μόνοι, ολομόναχοι σε αυτό το υπέροχο βαθύ μπλε πέπλο που τους περιβάλλει, εκμεταλλεύονται και αυτοί τη Σελήνη για να βυθιστούν στον έρωτά τους. Εδώ: μπροστά στα μάτια μας!!\nΣτον δικό μας, υποσελήνιο ελλαδικό χώρο παρατήρησης, τα πράγματα παραμένουν νωθρά και άτακτα τρομοκρατημένα. Οι (Έλληνες και οι) σκέψεις (τους) μαζεύονται σε μια γωνιά, περιμένοντας την επόμενη κατραπακιά, φοβούμενες μην τυχόν εκστομισμένες επιφέρουν από μόνες τους εκείνη την –θου Κύριε τω στόματί μου- χρεοκοπία:\nΜη διαδηλώνεις στην πλατεία –απαγορεύεται.\nΜη διαμαρτύρεσαι –απαγορεύεται.\nΜην ψάχνεις το δίκιο σου, είσαι παράνομος.\nΜη λες όχι στην ανελέητη και άδικη φορολόγηση –θα διαλύσεις την ευρωζώνη.\nΜην ψάχνεις πώς έγινε το χρέος και ποιός σε έκλεψε –θα δείξει η εξεταστική των πραγμάτων επιτροπή.\nΜη ζητάς εκλογές –είναι πλέον αντιδημοκρατικό και κατά της σωτηρίας της χώρας.\nΜην αναπνέεις –κλέβεις τον αέρα από όσους παλεύουν για τη σωτηρία της χώρας.\nΜε αξιοπρέπεια στα ..πατώματα\nΟ χορός των Ελλήνων πλέον δεν είναι περήφανος και ερωτικός, όπως εκείνος του Δία και της Αφροδίτης. Δεν έχει την παλληκαριά του Ζορμπά, την περηφάνεια του Ψηλορείτη, τη στιβαρότητα της Μανιάτισσας, τον λογισμό και την καρδιά του Μακεδόνα, την τρέλα του Θρακιώτη καβαλάρη, την κουρλαμάρα του Θιακού. Οι υποσελήνιοι ιθαγενείς της αποικίας φοβούνται και τη σκιά της σελήνης, μην τυχόν και τους ρουμπώσει ο κούκος. Τρέμουν κάθε που φέγγει το φως της ημέρας, γιατί αυτό θα φέρει και άλλα επώδυνα μέτρα και χρέη και φόβο. Θεέ μου! Πώς μέσα σε δύο χρόνια, αυτός ο περήφανος λαός έγινε ένα τσούρμο ανθρωπάρια που ορρωδούν;\nΟ μεγάλος γερμανός Γκάουλάιτερ γύρισε την κλεψύδρα και ένευσε ότι κλείνει το Τριώδιο. Οι ιθαγενείς άποικοι ξεχύθηκαν σαν να βγήκαν δι’ ολίγον από την απομόνωση για κάποια ψυχαγωγία, να διασκεδάσουν με όποιον τρόπο μπορούν, σαν ηλίθια στερημένα πιθήκια ή μαϊμούδες των πανηγύρεων, που χοροπηδούν άτσαλα μέχρι να αποσώσει ο γύφτος το ντέφι. Επιτρέπονται κάθε λογής γυφτιές και κιτς ξεσαλώματα, αρκεί να τις δείχνουν τα κανάλια. Επιβάλλονται όλα τα πολυκαιρισμένα ανόητα βραζιλιάνικα χαζοτράγουδα, που μαζί με Ραφαέλα Καρά διαμορφώνουν το κατά τα άλλα …έθιμο του καρναβαλιού. Που δεν έχει σχέση με την αποχή από την κρεοφαγία, ούτε με τα αρχαία Κάρνεα, αλλά ίσως με το πιο ηλίθιο μπαλέτο που πρέπει να ανεχόμαστε τέτοιες μέρες..\nΣε εδίκασαν να σπαταλάς τα χρόνια*\nΑύριο, θα επιτραπεί στους ιθαγενείς να πετάξουν χαρταετό, αλλά όχι τόσο ψηλά ώστε να θίγεται το Γ’ Ράιχ. Θα φάνε και ταραμοσαλάτα, ίσως όμως όχι τόση ώστε να ανεβούν οι δείκτες χοληστερόλης και να μη μπορούν να δουλέψουν την επαύριο, διότι οι σκλάβοι πρέπει να πληρώσουν τις τράπεζες, για να μειωθεί το χρέος. Και μετά θα προετοιμαστούν ψυχολογικά για τη μεγάλη σφαγή του Πάσχα. Θα μου πείτε: και τί μας τα λες όλα αυτά; Δεν τα ξέρουμε; Πράγματι. Τί επιτυγχάνει ένα σημείωμα σαν το παρόν, στη θάλασσα του διαδικτύου; Άλλη μια φωνή, στην ψευτοεπανάσταση του κυβερνοχώρου. Και τί θα γίνει; Ποιός θα σωθεί; Τί θα αλλάξει;\n…όταν τα λάθη κλέβουν τον καιρό*\nΈχω το θράσος να πιστεύω ότι ακόμη κάτι μπορεί να αλλάξει. Το φτωχό μου το μυαλό θα ήθελε έναν ηγέτη με έρμα, με ειδικό βάρος μεγατόνων και ανάστημα και παράστημα και δίκαιο, που να αγαπάει την πατρίδα του. Αυτή που του την ανεβήκανε οι ξένοι και ξενόφερτοι χρηματιστές του τζόγου. Που να αλλάξει όσα δύναται και θα βάλουμε όλοι πλάτη για να το πετύχει. Αλλά όχι να μας αλλάξει τον αδόξαστο, όντας ξε-πουλημένο τομάρι. Όμως, πολύ φοβούμαι ότι τέτοιος δεν υπάρχει, διότι αν υπήρχε θα είχε κάνει το βήμα εμπρός και θα έκανε τα αδύνατα δυνατά να αλλάξει την κατάσταση. Και θεωρώ ότι ήρθε η ώρα να πάρουμε την κατάσταση στα χέρια μας.\nΠοιος είναι ισοβίτης στο σκοτάδι*;\nΜετά τις επικείμενες εκλογές (όταν και άααααμα διεξαχθούν), η Βουλή που θα προκύψει εκτιμώ ότι θα κρίνει την σ υ ν τ α γ μ α τ ι κ ό τ η τ α όλων αυτών των μνημονίων και μεσοπροθέσμων και τις αυθάδεις παρεμβάσεις ξένων και ντόπιων μαφιόζων στις εσωτερικές και ιδίως τις εθνικές μας υποθέσεις. Και θα είναι πλέον στο χέρι μας να αποφασίσουμε εάν θα συνεχίσει να υφίσταται αυτή η χώρα – κατ’ άλλους, αποικία, το ..μαγαζί γωνία – ή θα διαλυθεί παίρνοντας τη μορφή της πρώτης ομοσπονδιακής αποικίας εντός της ΕΕ. Αλλά οι εκλογές πρέπει να διεξαχθούν άμεσα και να εκφραστεί ρητά η λαϊκή ετυμηγορία. Και να υπάρξει και ισχυρή κυβέρνηση και όχι γιαλαντζί κυβερνήσεις συνεργασίας, που εξυπηρετούν τα σχέδια των πιστωτών της χώρας και της ζωής μας. Με πολυκομματική βουλή ή όχι, οφείλουμε να έχουμε Κυβέρνηση των Ελλήνων και όχι ακυβερνησία!\nΝαυάγια ονείρων αρμενίζουν*\nΑκούω με μεγάλη προσοχή, αλλά δυστυχώς δεν μπορώ να σεβαστώ την άποψη, όλων όσοι επικοινωνούν μαζί μου, επιθυμώντας να με πείσουν ότι κάποιος «θα μας σώσει». Έχω βαρεθεί να ακούω για τις Ομάδες Ε, ΕΥ, Ω, την Ομάδα Τζι, τους εξωγήινους, τους ενδογήινους, το ..Βασιλιά ή την τάδε πριγκίπισσα της Ιαπωνίας, η οποία δήλωσε ότι στις 22 Δεκεμβρίου του τρέχοντος έτους ο κόσμος θα καταστραφεί και κάτι τέτοια παλαβά. Επίσης, ο τρελός της Βαρβακείου κάνει καλύτερες προβλέψεις και από το Νοστράδαμο και τους Μάγιας και καμιά πενηνταριά προφήτες που δεν είχαν δουλειά να κάνουν και ασχολούνταν με το τί θα πουν ο Παπανδρέου, ο Παπαδήμος και ο Σόιμπλε 2.500 χρόνια μετά. Μέσα σε δύο χρόνια έχω ακούσει τόσες πολλές προφητείες, που θα έπρεπε να ξαναγραφτούν τα Θρησκευτικά που κάναμε στο σχολείο, ώστε να διδάσκονται μαζί με τα Στοιχεία Οικονομικής και Πολιτικής Θεωρίας. Επίσης, δεν καταλαβαίνω γιατί το Απόκρυφο Ευαγγέλιο της Ζαν Ντ’ Αρκ δεν προέβλεψε ότι θα μπει ο Αχιλλέας Μπέος στη φυλακή και δεν θα έχει ομάδα ο Βόλος στην Α’ Εθνική. Πρόπερσι τουλάχιστον μας διεφώτιζαν οι ‘Φίλες του Ανεξήγητου’, αλλά φέτος τί;\nΚι η Αριάδνη ακόμη απορεί: πώς από Μίτος γίνεται Γόρδιος Δεσμός;\nΚαθόμαστε και περιμένουμε. Ανακατεμένοι και μπερδεμένοι. Θα καταφέρουν άραγε οι –εκλεγμένοι και μη- ηγέτες μας να ξεμπερδέψουν το Μίτο της Αριάδνης; Μα… εκεί που πάει να ξεμπερδευτεί, κάτι γίνεται και ..τσουπ! ξαναγίνεται κουβάρι. Κι η Αριάδνη ακόμη απορεί. Μήπως αντί να περιμένουμε ακόμη να βρουν την άκρη οι πολιτικοί μας να λύσουμε από μόνοι μας το Γόρδιο Δεσμό; Γιατί όλη αυτή η αναμονή και η ταλαιπωρία μας καταβάλει και μας τρομοκρατεί σαν σε προθάλαμο της Γκεστάπο. Κι όλο ακούγονται μέσα από το Λαβύρινθο κραυγές και απειλές και βρυχηθμοί εκείνου του αλλόκοτου τέρατος, του Μινώταυρου και η καρδιά μας αναπαίει άτσαλα και άρρυθμα.\nΠιστεύω ότι σε πείσμα των ΜΜΕ και του ίδιου του Γκέρινγκ θα πρέπει να σταματήσουμε να φοβόμαστε όλους αυτούς τους θρασύδειλους κερδοσκόπους, που προσέλαβαν ένα στρατό από δικηγόρους, μια κολυμβήθρα ιδιοκτητών καναλιών και εφημερίδων και ένα τσούρμο από δολοφόνους, εκβιαστές και απατεώνες του κοινού ποινικού δικαίου. Δεν είναι πολλοί, αλλά φαντάζουν μεγαλόσχημοι με τα σιρίτια και τα διάσημά τους. Έχουν δύναμη και εξουσία πάνω μας γιατί τους το επιτρέψαμε. Και συνεχίζουμε να τους το επιτρέπουμε γιατί η συντριπτική πλειοψηφία από το υπάρχον πολιτικό μας προσωπικό εθελοτυφλεί ή ματαιοπονεί ή… συνεργεί και ενίοτε κρύβεται στα ίδια λημέρια με εκείνους και δεν τους ξεμπροστιάζει όπως και όσο θα όφειλε. Ποιοί είναι οι φίλοι και ποιοί οι εχθροί; Ποιοί οι ηγέτες μας και ποιοί οι προδότες;\nΣαν τους Ποσειδωνιάτες\nΠώς είπατε; Βαρύς ο χαρακτηρισμός; Μα αν δεν είναι προδότες, τί είναι; Πλανημένοι φίλοι που περίμεναν την κρίση για να βρεθούν τυχαία μια πρωΐα, στους τραπεζικούς τους λογαριασμούς κάποια εκατομμύρια ευρώ; Και όχι μόνον εκείνοι που μας ξεπούλησαν αντί πινακίου φακής, εντελώς ανήθικα, παράνομα και αντισυνταγματικά. Αλλά και όσοι συνήργησαν και έκαναν προπαγάνδα υπέρ των κερδοσκόπων ή/και συγκάλυψαν την αλήθεια. Διότι μας έκρυψαν επιμελώς τόσον καιρό ότι έχουμε πόλεμο και ότι τα μέσα που πρέπει να χρησιμοποιήσουμε κι εμείς για να επιβιώσουμε και να ν ι κ ή σ ο υ μ ε πρέπει να είναι βγαλμένα από την θεωρία και πρακτική του πολέμου. Και σε αυτό είμαστε πολύ καλοί. Αιώνες τώρα μάθαμε να πολεμάμε. Ειδάλλως σιγά να μην υπήρχαμε σήμερα ως χώρα και ως έθνος. Ε, θα τους αφήσουμε να μας πάρουν έτσι; Αμαχητί;\n* Ο τίτλος και οι πλαγιότιτλοι προέρχονται από στίχους του κομματιού: «Ηλεκτρικός Θησέας» του Παύλου Σιδηρόπουλου (στίχοι: Δ. Βάρου, μουσική: Γ. Μαρκόπουλου)\n** Αριάδνη ονομάστηκε το πρόγραμμα χρηματιστηριακής δανειοδότησης της Goldman Sachs, το οποίο εκλήθη να εκπονήσει στην Ελλάδα από την κυβέρνηση Σημίτη, ώστε να ικανοποιηθούν τα κριτήρια του Μάαστριχτ. Προτού γίνει πρόγραμμα απατεώνων υπεράκτιων χρηματιστών, ήταν η κόρη του βασιλιά της Κρήτης Μίνωα και της Πασιφάης. Είναι εκείνη η πριγκίπισσα που έδωσε στο Θησέα τον περίφημο Μίτο της, που εκείνος, ξετυλίγοντάς τον κατάφερε, αφού σκότωσε το Μινώταυρο να βγει από το Λαβύρινθο.\n(Φωτογραφία: Ο Βάκχος και η Αριάδνη στη Νάξο, πίνακας του Titian.) (Πηγή φωτογραφίας: wikipedia)\n← Οι νεο-Ούννοι\nΟ Πολιτισμός μας τελείωσε. STOP. Άδοξα… →


Κατάνυξις: Βρετανός ιερέας: Προσευχηθείτε ο 4χρονος πρίγκιπας Τζορτζ να γίνει γκέι!\nΣύμφωνα με τον ακτιβιστή ιερέα αυτός θα ήταν ο «πιο σύντομος τρόπος» να υποχρεωθεί η «Εκκλησία» της Αγγλίας να υποστηρίξει τους γάμους μεταξύ ομοφύλων\nΟι χριστιανοί θα πρέπει να προσευχηθούν ο 4χρονος πρίγκιπας της Βρετανίας Τζορτζ να γίνει γκέι καθώς αυτός θα ήταν ο "πιο σύντομος τρόπος" να υποχρεωθεί η «Εκκλησία» της Αγγλίας να υποστηρίξει τους γάμους μεταξύ ομοφύλων, πρότεινε υψηλόβαθμος αγγλικανός ιερέας και ακτιβιστής της κοινότητας ΛΟΑΤ.\nΟ αιδεσιμότατος Κέλβιν Χόλντσγουορθ της Σκωτικής Επισκοπικής «Εκκλησίας» πρότεινε οι χριστιανοί της Αγγλίας να "ζητήσουν από τον Ύψιστο να ευλογήσει τον πρίγκιπα Τζορτζ με την αγάπη, όταν μεγαλώσει, ενός εξαιρετικού νέου".\nΣτην σχετική του ανάρτηση στο Twitter, ο αιδεσιμότατος καλεί τους χριστιανούς να πιέσουν την Βουλή των Κοινοτήτων και τα πολιτικά κόμματα και να θίξουν το θέμα στη Γενική Σύνοδο της «Εκκλησίας» της Αγγλίας. Μετά την ανάρτησή του, το μπλογκ του συγκέντρωσε 3.000 ακολούθους αλλά δέχτηκε και μηνύματα μίσους. Κάποιοι τον κατηγόρησαν για παιδεραστή, τον χαρακτήρισαν "άρρωστο", "διεφθαρμένο", ακόμη και "παραπλανημένο τράγο".\nΤον Ιούνιο, η Σκωτική Επισκοπική «Εκκλησία», η οποία υπάγεται στην Αγγλικανική Εκκλησία, έγινε το πρώτο μεγάλο χριστιανικό δόγμα στο Ηνωμένο Βασίλειο που επέτρεψε τους γάμους μεταξύ ομοφύλων.\nΟ αιδεσιμότατος Γκάβιν Άσεντιν, ιερέας της «Εκκλησίας» της Αγγλίας, ο οποίος υπηρέτησε την βασίλισσα από το 2008 μέχρι νωρίτερα φέτος, σχολίασε ότι το να προσευχόμαστε να γίνει ομοφυλόφιλος ο πρίγκιπας "είναι περισσότερο κατάρα".\n"Αν πρόκειται να προσευχηθείτε για τον πρίγκιπα Τζορτζ, προσευχηθείτε να είναι χαρούμενος… και προσευχηθείτε να εκτελέσει το καθήκον του ως πρίγκιπας, να παντρευτεί και να κάνει παιδιά. Δεν είναι μια θετική προσευχή. Δεν είναι μια ευχή, είναι περισσότερο κατάρα από παραμύθι. Θα έλεγα ότι είναι βαθιά μη χριστιανική", δήλωσε στην εφημερίδα The Times.\nΕτικέτες ΑΓΓΛΙΚΑΝΟΙ , ΑΙΡΕΣΕΙΣ , ΓΑΜΟΣ ΟΜΟΦΥΛΟΦΙΛΩΝ


iGoogle, iGod-2 Η Google θα αποτυπώσει τον τέλειο άνθρωπο. Μετά θα τον κλωνοποιήσει; ~ ΚΙΝΗΜΑ ΔΕΝ ΠΛΗΡΩΝΩ\niGoogle, iGod-2 Η Google θα αποτυπώσει τον τέλειο άνθρωπο. Μετά θα τον κλωνοποιήσει;\nΕίναι η μεγαλύτερη εταιρία λογισμικού του κόσμου. Ποιος θα το φανταζόταν to 1997 όταν ξεκίνησαν την ιδέα οι δύο μεταπτυχιακοί φοιτητές του Stanford University Sergei Brin και Larry Page... Ήδη το 2006 η Google ήταν αρκετά μεγάλη για να εξαγοράσει το Youtube για 1,65 δις.δολ. και να έχει αναπτύξει σήμερα πάνω από 1εκ. server (!) ανά τον κόσμο ενώ αντιστοιχεί στο 40% της κυκλοφορίας δεδομένων στο Web (στατιστική που προέκυψε όταν κάποια στιγμή έπεσε το Google για 6min.).\nΕκτός λοιπόν από το Google Earth, τα Google Glasses και άλλα φιλόδοξα project, η Google επιδίδεται εσχάτως και στην βιοτεχνολογία (θυμηθείτε παλιότερο σημείωμά μας: iGooge, iGod) με σκοπό την αναζήτηση λύσης για την παράταση της ανθρώπινης ζωής, επιβράδυνσης των γηρατειών κλπ. (βλ. Weekly τ.212 σελ. 6).\nΟ επόμενος κρίκος στην αλυσίδα είναι το project Baseline Study που επιβλέπει ο dr. Andrew Conrad. Mια μελέτη του ανθρώπινου γονιδιώματος 175 επιλεγμένων ανθρώπων και μερικών χιλιάδων ακόμη σε δεύτερη φάση, όπου το δείγμα τείνει προς την …τελειότητα, την απόλυτη υγεία και ομορφιά. Ο ομολογημένος σκοπός είναι από αυτά τα (φαινομενικώς) υγιέστατα δείγματα, να αντληθούν πληροφορίες που θα δώσουν βάση σε γονιδιακές θεραπείες του καρκίνου, των καρδιοπαθειών κλπ.\nΌμως πολλοί διατυπώνουν επιφυλάξεις ότι η ευγονική της Google περιέχει ανομολόγητους σκοπούς που θα ευνοήσουν μόνον τους ελάχιστους πλούσιους και θα διευρύνουν το χάσμα παροχών υγείας ανάμεσα στους έχοντες και μη. Ο επικεφαλής του project δρ. Andrew Conrad είναι μοριακός βιολόγος και από τους πρωτοπόρους στα τεστ για τον ιό HIV. H ομάδα περιλαμβάνει 100 ειδικούς στην φυσιολογία, βιοχημεία, οπτικά και μοριακή βιολογία. Όλοι αυτοί προτίθενται να συγκεντρώσουν όσο το δυνατόν περισσότερα στοιχεία για δυνητικά θανατηφόρα σύνδρομα και πως διαφέρει το γονιδίωμα των υγιών από τα ασθενούντα άτομα.\nΜετά θα αξιοποιήσουν την σχεδόν απεριόριστη υπολογιστική ισχύ της Google αναλύοντας τους συσχετισμούς στο DNA που φαίνεται να παίζουν ρόλο στην εκδήλωση των ασθενειών.\nΓια παράδειγμα μερικοί άνθρωποι τείνουν να αφομοιώνουν εύκολα τα λίπη και άλλοι όχι, καταλήγοντας να εκδηλώνουν στεφανιαία νόσο και μάλιστα από ενδιάμεσες ηλικίες. Ο Conrad παραδέχεται ότι το εγχείρημά του είναι παρακινδυνευμένο αφού ομολογούν ότι η πολυπλοκότητα του ανθρώπινου οργανισμού αφήνει πολλά κενά ερμηνείας για την αλληλεπίδραση DNA, ενζύμων και πρωτεϊνών.\nΠάντως η ιδέα ότι το Google αναλύει χιλιάδες ανθρώπινα σώματα σε μοριακό επίπεδο προκαλεί ενστάσεις για την διαφύλαξη της ιδιωτικότητας στο μέλλον, ειδικά αν μαζικοποιηθούν παρόμοιες έρευνες. Φανταστείτε ένα όχι τόσο μακρινό μέλλον όπου ο εργοδότης ζητάει το πλήρες γονιδίωμα του υποψήφιου μισθωτού ώστε να προφυλαχθεί από δυνητική σοβαρή ασθένεια του ανήκοντος στο προσωπικό ή ο …πεθερός την αντίστοιχη πληροφορία για τον υποψήφιο γαμπρό μη και του βγει ..σκάρτος!\nPhotobusiness weekly Ν 250


01/01/2018 09:52 EET | Updated 01/01/2018 10:22 EET\nΉταν πρωτοχρονιά του 1959 όταν οι δυνάμεις των Κουβανών επαναστατών μπήκαν θριαμβευτικά στην Αβάνα με επικεφαλής τον Τσε Γκεβάρα. Την προηγούμενη, 31 Δεκέμβρη 1958, ο δικτάτορας Μπατίστα είχε εγκαταλείψει οριστικά τη χώρα αποδεχόμενος την ήττα του. Στις 8 Γενάρη 1959, ο ηγέτης της επανάστασης Φιντέλ Κάστρο φτάνει στην Αβάνα, αναλαμβάνει πρωθυπουργός της πρώτης επαναστατικής κυβέρνησης και δημιουργεί το πρώτο κομμουνιστικό κράτος στο δυτικό ημισφαίριο.\n‘’Η ιστορία θα με δικαιώσει..’’\nΣτις 26 Ιουλίου του 1953 ο Φιντέλ οδήγησε την επίθεση 160 επαναστατών συντρόφων του εναντίον των κυβερνητικών στρατευμάτων. Η απόπειρα αυτή κατέληξε σε πλήρη αποτυχία. Οι δυνάμεις του δικτάτορα Μπατίστα αιχμαλώτισαν και σκότωσαν τους περισσότερους επαναστάτες, ενώ ο Φιντέλ και ο αδερφός του Ραούλ συνελήφθησαν και φυλακίστηκαν. Στις 6 του Οκτώβρη του 1953 ο Φιντέλ Κάστρο στο δικαστήριο του Σαντιάγκο της Κούβας κλείνει την απολογία του με τα εξής λόγια «Γνωρίζω ότι ο εγλεισμός θα είναι για μένα πιο δύσκολος από ότι για οποιονδήποτε, γεμάτος άνανδρες απειλές και απανθρωπιά. Δεν φοβάμαι όμως τη φυλακή,όπως δεν φοβάμαι το μένος του τιποτένιου τυράννου που πήρε τη ζωές 70 συντρόφων μου. Καταδικάστε με. Δεν έχει σημασία .Η ιστορία θα με δικαιώσει».\nΤον Νοέμβρη του 1956, ο Μπατίστα δίνει χάρη στο Φιντέλ ο οποίος διαφεύγει στο Μεξικό όπου δημιουργεί μια ομάδα 80 ανδρών μαζί με τον Τσε για να ξεκινήσουν την εποποιία της Κουβανικής Επανάστασης.Έτσι τον ίδιο μήνα αποβιβάζονται στη Κούβα και ξεκινούν τον ανταρτοπόλεμο στα βουνά της Σιέρα Μαέστρα έχοντας αυτή τη φορά τη συμπαράσταση του κουβανικού λαού.Ο δικτάτορας Φουλχένσιο Μπατίστα βλέποντας το τέλος της εξουσίας του να πλησιάζει αποφασίζει να εγκαταλείψει τη χώρα στις 31 Δεκεμβρίου του 1958.Την επομένη, Πρωτοχρονιά του 1959, οι «μπαρμπούδος» του Φιντέλ εισέρχονται θριαμβευτικά στην Αβάνα.\nMε τον καιρό να’ναι κόντρα..\nΤα πρώτα βήματα της σοσιαλιστικής Κούβας αποτελούν φωτεινό παράδειγμα για το τι μπορεί να πετύχει ένας λαός όταν παλεύει για υψηλά ιδανικά. Πρωτοφανείς ήταν οι κατακτήσεις της Κούβας στο τομέα της παιδείας, της υγείας, της πρόνοιας, του πολιτισμού και του αθλητισμού, αφού όλα πήραν χαρακτήρα κοινωνικό.\nΩστόσο, η Κούβα παρά τη γρήγορη ανάπτυξη της, είχε να αντιμετωπίσει σημαντικά οικονομικά προβλήματα. Το 1960 η κυβέρνηση των ΗΠΑ ανακοίνωσε ολοκληρωτικό απάνθρωπο εμπάργκο κατά της Αβάνας το οποίο έληξε το 2013. Ο τότε υπουργός Εξωτερικών των ΗΠΑ Λέστερ Μάλορι είχε δηλώσει χαρακτηριστικά «να προκαλέσουμε πείνα,απελπισία και ανατροπή της κυβέρνησης». Αυτός ο εμπορικός αποκλεισμός οδήγησε τη Κούβα σε δεινή οικονομική κατάσταση όμως ο στόχος των ΗΠΑ δεν επιτεύχθηκε. H Koύβα αναγκάστηκε να στηριχθεί οικονομικά και εξοπλιστικά στην πανίσχυρη τότε ΕΣΣΔ για να επιλύσει κάποια από τα ζωτικά της ζητήματα. Με τη κατάρρευση της Σοβιετικής Ένωσης το 1989 έχασε τον οικονομικό της προστάτη καθώς και το 50% της οικονομίας της. Η κυβέρνηση έπρεπε να βρεί γρήγορα νέους συμμάχους. Στα τέλη του 1990 συνεργάστηκε τόσο με τη Βενεζουέλα όσο και με τη Βολιβία. Παρ’όλα αυτά, τα μεγάλα οικονομικά προβλήματα που είχε δημιουργησεί το εμπάργκο των ΗΠΑ συνέχιζαν να ταλανίζουν για πολύ καιρό το νησί της Επανάστασης. Ο Φιντέλ Κάστρο πέθανε το Νοέμβρη του 2016 και μαζί του το όραμα της επανάστασης...Η Κούβα σήμερα μοιάζει να μπαίνει όλο και πιο πολύ στο δρόμο του μετασχηματισμού τον οποίο, πριν από αυτήν, έχει εγκαινιάσει η Κίνα και το Βιετνάμ.\nΟ λαός της Κούβας δεν ξεχνάει.\nΓια τους Κουβανούς, ανεξάρτητα αν συμφωνούσαν ή όχι με τη διακυβέρνηση Κάστρο, εκείνη η Πρωτοχρονιά του 1959 σήμαινε πολύ περισσότερα από τον ερχομό ενός νέου έτους. Για έναν αιώνα οι Κουβανοί αγωνίστηκαν για την ελευθερία και την ανεξαρτησία τους, πρώτα ενάντια στους Ισπανούς αποικιοκράτες και στη συνέχεια στα διορισμένα καθεστώτα της Ουάσιγκτον,σαν αυτό του δικτάτορα Μπατίστα. Γι΄αυτό και ακόμη και σήμερα,οι Κουβανοί δεν μιλούν για Πρωτοχρονιά αλλαά για την «dia del triunfo de la Revolucion» δηλαδή την ημέρα θριάμβου της Επανάστασης.


ΜΟΝΟΚΑΤΟΙΚΙΑ, Ανάβυσσος ΥΠΟΛΟΙΠΟ ΑΤΤΙΚΗΣ - Ακίνητο #Ε-17735 - MOBILIA - Your Real Estate Partner in Greece\nΜΟΝΟΚΑΤΟΙΚΙΑ Ανάβυσσος8 Υπνοδωμάτια, %, 777 τ.μ. 4.000.000€\nΥπερπολυτελής μονοκατοικία 777 τ.μ., 5 ορόφων, σε επικλινές οικόπεδο 620 τ.μ., κατασκευής 2015, πωλ... Διαβάστε περισσότερα\nΠεριοχή ΥΠΟΛΟΙΠΟ ΑΤΤΙΚΗΣ Ανάβυσσος\nΕμβαδόν 777 τ.μ.\nΈτος κατασκ. 2015\nΜΟΝΟΚΑΤΟΙΚΙΑ προς Πώληση #Ε-17735\nΥΠΟΛΟΙΠΟ ΑΤΤΙΚΗΣ Ανάβυσσος\nΥπερπολυτελής μονοκατοικία 777 τ.μ., 5 ορόφων, σε επικλινές οικόπεδο 620 τ.μ., κατασκευής 2015, πωλείται στον Άγιο Νικόλαο Αναβύσσου, με απεριόριστη θεά θάλασσα και βουνού και πισίνα. Απόσταση από την θάλασσα 1 χμ.\nΣτον πρώτο όροφο έχει 3 master bedrooms.\nΣτο ισόγειο έχει το σαλόνι, τραπεζαρία, κουζίνα (ενιαίος χώρος) και 1 master bedroom.\nΠιο κάτω έχει μια σουίτα η οποία αποτελείται από κουζίνα, τραπεζαρία, σαλόνι και master bedroom.\nΠιο κάτω , στο επίπεδο της πισίνας, υπάρχουν το hammam, το jacuzzi, χώρος πλυντηρίου, αποθήκες, 1 μπάνιο και ο χώρος υπηρεσίας με τραπεζαρία, κουζίνα και υπνοδωμάτιο με μπάνιο/jacuzzi.\nΠιο κάτω υπάρχει ένας χώρος πολλαπλών χρήσεων και 1 master bedroom.\nΈχει κτιστεί με μεράκι και με προσοχή σε κάθε λεπτομέρεια με χρήση πολυτελών συγχρόνων υλικών.\nΤο πάτωμα των 3 master bedrooms είναι από δρυ 24 εκ . Στον ενιαίο χώρο και την σουίτα το πάτωμα είναι από γρανιτοπλακάκι μασίφ 60 Χ 120 εκ.\nΗ πισίνα είναι διαστάσεων 9 Χ 5 με υπερχείλιση, αντίθετη κολύμβηση , πλευρικό υδρομασάζ, κύκνος καταρράκτης, geyser και είναι εξοπλισμένη με δοσομετρητές δεξαμενές με αντλία για αυτόματες ρυθμίσεις του νερού.\nΥπάρχει ασανσέρ για όλους τους ορόφους, τα ταβάνια και μπάνια έχουν γίνει με Βενετσιανό στόκο.\nΠόρτα ασφάλειας με άξονα, υπόγειο γκαράζ 2 θέσεων, ηλεκτρικά ρολά, κεντρική σκούπα, γεννήτρια 22 KVA, compressor αέρα, αντλία θερμότητας, καυστήρας , κεντρικός κλιματισμός Daikin, 3 ηλιακούς, boiler 300 λίτρων, κεντρική λειτουργία από κινητό.\nΑνελκυστήρας Πάρκινγκ Εσωτερική Αποθήκη Αποθήκη στο υπόγειο Τζάκι Γωνιακό Διαμπερές Playroom Γυμναστήριο Διπλά τζάμια Εντοιχισμένες ντουλάπες Εσωτερική σκάλα Ηλεκτρικά ρολά Θυροτηλεόραση Μπόιλερ Νεόδμητο Φωτεινό\nΑπόσταση απο τη θάλασσα (m): 1.000\nΘέα: βουνό και Θάλασσα\nΠαρόμοια ακίνητα στην περιοχή "Ανάβυσσος"\nΓια περισσότερα ακίνητα, ΜΟΝΟΚΑΤΟΙΚΙΕΣ στην περιοχή Ανάβυσσος κάντε κλικ εδώ


3 Μύθοι για το τεστ ΠΑΠ\nΤο τεστ ΠΑΠ είναι σημαντικό τμήμα στη γυναικολογική εξέταση, και χρησιμοποιείται ως έλεγχος ρουτίνας για την πρόληψη του HPV και του καρκίνου του τραχήλου της μήτρας. Παρόλα αυτά, υπάρχουν πάρα πολλές λανθασμένες αντιλήψεις γύρω από το τεστ ΠΑΠ, τόσο για τρόπο λήψης του και την αίσθηση που προκαλεί, όσο και πότε πρέπει να γίνεται. Για να μάθετε περισσότερα για την σημασία του τεστ ΠΑΠ στην γυναικολογική εξέταση, μπορείτε να διαβάσετε παρακάτω ή στο link: Blog | Τούλιος Μ. Γεώργιος Larissa Greece (georgiostoulios.com)\nΣυνηθισμένες λανθασμένες απόψεις για το τεστ ΠΑΠ\n1. Πονάει κατά τη λήψη του\nΟ συχνότερος μύθος σχετικά με το τεστ ΠΑΠ είναι ότι πονάει κατά τη λήψη του. Αν και η διαδικασία μπορεί να είναι άβολη, οποιαδήποτε ταλαιπωρία που θα αντιμετωπίσετε θα είναι πολύ σύντομη.Για πολλές γυναίκες, η λήψη του δείγματος για το τεστ ΠΑΠ δεν αποτελεί πρόβλημα, αλλά η αίσθηση που προκαλείται από τον κολποδιαστολέα, μπορεί να φέρει δυσφορία.\nΓια να γίνει η εξέταση πιο άνετη, πάρτε αργές βαθιές αναπνοές και χαλαρώστε. Αν αισθανθείτε πόνο ή δυσφορία, ενημερώστε τον γυναικολόγο ή τη μαία σας ώστε να μπορέσουν να σας βοηθήσουν.\n2. Δεν είναι απαραίτητο να κάνετε τεστ ΠΑΠ αν είχατε μόνο μία σχέση στη ζωή σας\nΟι περισσότεροι άνθρωποι, που έχουν τον ιό HPV, δεν εμφανίζουν ποτέ προβλήματα ή\nσυμπτώματα από την λοίμωξη, κάνοντας την αρχική διάγνωσή του ιδιαιτέρως δύσκολη.\nΌμως δεν είναι ασφαλές, να αφήνουμε τα πράγματα στη τύχη τους. Είναι προτιμότερο να γίνεται ένας πλήρης έλεγχος. Η υγεία σου προέχει πάνω από όλα, και πάντα πρέπει να επισκέπτεσαι τον γυναικολόγο σου, γιατί η πρόληψη είναι ο καλύτερος τρόπος για να παραμείνεις υγιής.\n3. Ένα παθολογικό τεστ ΠΑΠ σημαίνει καρκίνος\nΌταν βρίσκουμε άτυπα κύτταρα στο τεστ ΠΑΠ, την αποκαλούμενη δυσπλασία του τραχήλου της μήτρας, σημαίνει ότι τα κύτταρα δεν είναι φυσιολογικά. Μερικές φορές τα άτυπα κύτταρα μπορεί να είναι καρκινικά. Στις περισσότερες περιπτώσεις, τα παθολογικά αποτελέσματα του τεστ ΠΑΠ δεν σημαίνουν και ότι ένας ασθενής έχει καρκίνο στον τράχηλο της μήτρας ή ότι θα τον αναπτύξει αργότερα.\nΑν έχετε παθολογικά αποτελέσματα, μην πανικοβληθείτε. Ο γυναικολόγος σας, πιθανότατα, θα συνεχίσει να σας παρακολουθεί και με άλλες εξετάσεις, και θα σας καθοδηγήσει αναλόγως των αποτελεσμάτων. Μερικά παθολογικά αποτελέσματα μπορεί να προκληθούν από κάποια πρόσφατη λοίμωξη/φλεγμονή ή μπορεί να είναι απλώς ανώμαλα κύτταρα χωρίς άλλες ενδείξεις καρκίνου.\nΣε οποιαδήποτε περίπτωση, θα πρέπει να το συζητήσετε με τον γυναικολόγο σας.


ΕΡΓΑΝΗ: 189.572 νέες θέσεις εργασίας στο επτάμηνο - Newpost.gr\nτου Newsroom Δημοσίευση 8 Αυγούστου 2014, 10:02 / Ανανεώθηκε 8 Αυγούστου 2014, 10:02 ΕΡΓΑΝΗ: 189.572 νέες θέσεις εργασίας στο επτάμηνο\nΚΚΕ: «Ανούσιοι οι πανηγυρισμοί της κυβέρνησης για τις...\nΚατά 13.275 θέσεις εργασίας υπερτερούν οι προσλήψεις έναντι των απολύσεων τον Ιούλιο του 2014, σύμφωνα με τα αποτελέσματα του πληροφοριακού συστήματος "ΕΡΓΑΝΗ", του υπουργείου Εργασίας.\nΣύμφωνα με τα στοιχεία, σε επίπεδο επταμήνου (Ιανουαρίου – Ιουλίου), το 2014 δημιουργήθηκαν 189.572 νέες θέσεις μισθωτής εργασίας, που πρόκειται για επίδοση σημαντικά υψηλότερη από αυτή του αντίστοιχου χρονικού διαστήματος πέρυσι (91.611 θέσεις εργασίας) και, σαφώς, την υψηλότερη επίδοση πρώτου επταμήνου από το 2001 μέχρι σήμερα, όπως ανακοινώθηκε.\nΌπως προκύπτει από τα στοιχεια του Οργανισμού Απασχόλησης Εργατικού Δυναμικού (ΟΑΕΔ), που καταγράφηκαν την 01/07/2014, τον Ιούνιο ο αριθμός των εγγεγραμμένων ανέργων ανερχόταν στους 963.492.\nΟ υπουργός Εργασίας, Γιάννης Βρούτσης, τόνισε ότι «είναι ενθαρρυντικό ότι και αυτόν τον μήνα συνεχίζεται η θετική εικόνα της μισθωτής απασχόλησης στον ιδιωτικό τομέα της οικονομίας, ακολουθώντας τη γενική τάση εξομάλυνσης της αγοράς εργασίας. Παράλληλα, οι θετικές εξελίξεις στη μισθωτή απασχόληση αντανακλώνται σε κάποιο βαθμό και στην πορεία του ποσοστού ανεργίας όπως αυτό εξελίσσεται. Όλα τα διαθέσιμα στοιχεία δείχνουν πλέον ότι το κλίμα στην αγορά εργασίας σταδιακά αλλάζει. Η μισθωτή απασχόληση αυξάνεται, ενώ και το ποσοστό ανεργίας, παρότι βρίσκεται ακόμη σε πολύ υψηλά επίπεδα, έχει εισέλθει σε φάση αποκλιμάκωσης. Η αποκλιμάκωση αυτή επιβεβαιώνεται και από τα στοιχεία του ΟΑΕΔ, καθώς ο αριθμός των εγγεγραμμένων ανέργων από τις αρχές του έτους είναι μειωμένος κατά 9,32%» επισημαίνει ο κ.Βρούτσης.\nΌπως επισημαίνει, «σε κάθε περίπτωση, οι προοπτικές της απασχόλησης είναι θετικές. Η ιδιαίτερα αυξημένη τουριστική κίνηση φέτος δημιουργεί συνθήκες τόνωσης της συνολικής απασχόλησης, ενώ αρχίζει η εμπροσθοβαρής υλοποίηση προγραμμάτων στήριξης της απασχόλησης με χρηματοδότηση από το Ευρωπαϊκό Κοινωνικό Ταμείο και το νέο ΕΣΠΑ. Κυριότερα, όμως, εμπεδώνεται σταδιακά – και λόγω της συνεπούς εφαρμογής των μεταρρυθμίσεων - ένα κλίμα θετικών προσδοκιών και εμπιστοσύνης που τροφοδοτεί το νέο κύκλο ανάπτυξης της Ελληνικής οικονομίας. Και εκεί ακριβώς βρίσκεται το "κλειδί" για τη δομική αποκλιμάκωση της ανεργίας και την παγίωση ενός υψηλού ρυθμού δημιουργίας νέων και σταθερών θέσεων εργασίας».


2ετής απολογισμός\nΕπιχειρησιακός σχεδιασμός Δήμου Δυτικής Λέσβου\nΤον απολογισμό έργου της αντιδημαρχίας Επιχειρησιακού Σχεδιασμού, έκανε ο μέχρι πρότινος αντιδήμαρχος και στενός συνεργάτης του Δημάρχου Δυτικής Λέσβου Τ. Βέρρου, Στρ. Ζαφείρης, σε διαδικτυακή του συνέντευξη.\nΕιδικότερα, έκανε ειδική αναφορά στην ψηφιακή οργάνωση του νεοσύστατου δήμου, στις προτάσεις χρηματοδότησης και στα κονδύλια που έχουν ήδη εγκριθεί για μελλοντικά αναπτυξιακά έργα, για έργα υποδομών, ενταγμένα στο «Φιλόδημος ΙΙ» και στο «Αντ. Τρίτσης».\nΤέλος, ιδιαίτερη μνεία έκανε στα έργα πολιτισμού, κοινωνικής πολιτικής και εξωστρέφειας του Δήμου.\nΑναλυτικότερα, από την ημέρα ίδρυσης του νέου δήμου, αναγκαία κρίθηκε η ψηφιακή του οργάνωση, με νέα ιστοσελίδα μέσω της οποίας πολλές δυνατότητες ανάπτυξης υπήρχαν.\nΟ δημότης μπορεί να βοηθηθεί ποικιλοτρόπως και να εξυπηρετηθεί, ενώ έχει την δυνατότητα υποβολής αιτημάτων.\nΟ Στ. Ζαφείρης επισήμανε ότι και για την περίπτωση Αφεντέλη θα μπορούσε να γίνει δημόσια συζήτηση οργανωμένη, με συγκεκριμένα ερωτήματα, στην οποία θα συμμετείχαν ντόπιοι, ακόμα και εκτός νησιού ή και εκτός Ελλάδας.\n-Έργα και επενδυτικές δραστηριότητες των Δήμων της Χώρας, προϋπολογισμού 2.000.000 ευρώ.\n-Εκπόνηση μελετών και υλοποίησης μέτρων και μέσων πυροπροστασίας στις σχολικές μονάδες της χώρας, προϋπολογισμού 243.945,00 ευρώ.\nΣτο πρόγραμμα «Αντώνης Τρίτσης» οι εγκεκριμένες προτάσεις αφορούν σε:\n-Δράσεις ηλεκτροκίνησης, προϋπολογισμού 1.494.038,00 ευρώ. Ήδη η προμήθεια ηλεκτροκίνητων αυτοκινήτων είναι σε διαδικασία δημοπράτησης, ενώ ταυτόχρονα θα ακολουθήσει και η εγκατάσταση σταθμών φόρτισης και φωτοβολταϊκών για παραγωγή ενέργειας.\n-Έργα Αγροτικής Οδοποιίας. Πρόκειται για την ένταξη τεσσάρων αγροτικών δρόμων, συνολικού προϋπολογισμού 5.404.680,00 ευρω. Η έναρξη υλοποίησης των έργων αναμένεται τον Μάρτιο του 2022.\nΣτο ίδιο πρόγραμμα υποβλήθηκαν προτάσεις και αναμένεται να εγκριθούν:\n-Μελέτες Ωρίμανσης Έργων και Δράσεων Δήμου Δυτικής Λέσβου, συνολικού προϋπολογισμού 1.014.678.46 ευρώ. α) ανάπτυξη Ανανεώσιμων Πηγών Ενέργειας (ΑΠΕ) για κάλυψη των αναγκών σε ηλεκτροπαραγωγή, ενεργειακή αναβάθμιση δημοτικών κτιρίων και εγκαταστάσεων και εξοικονόμηση ενέργειας β) αναβάθμιση και αξιοποίηση των υγροτόπων περιμετρικά του Κόλπου Καλλονής και γ) Ανακατασκευή του κτιρίου «Σπιταρόνα» στη Σκάλα Πολιχνίτου για την αξιοποίησή του ως κέντρου περιβαλλοντικών και λοιπών ερευνών από το Πανεπιστήμιο Αιγαίου.\n-Αξιοποίηση Κτιριακού Αποθέματος Δήμου Δυτικής Λέσβου, προϋπολογισμού 688.564,58 ευρώ για την κατασκευή αίθουσας Δημοτικού Συμβουλίου και για την ανακαίνιση του Συνεδριακού Κέντρου Μολύβου.\nΣτο τομέα της γεωθερμίας, ο δήμος διεκδίκησε μετά από ανοιχτό διαγωνισμό το Γεωθερμικό Πεδίο Πολιχνίτου, το οποίο μετά το 2015 είχε περάσει στο Δημόσιο.\n-Υποβλήθηκε πρόταση στο «Πράσινο Ταμείο» και εντάχθηκε η μελέτη: «Σχέδιο Φόρτισης Ηλεκτρικών Οχημάτων (Σ.Φ.Η.Ο.) Δήμου Δυτικής Λέσβου», προϋπολογισμού 39.800,00 ευρώ.\n-Σε συνεργασία με το ΚΑΠΕ και το Δήμο Ανατολικής Σάμου, ο Δήμος έχει ενταχθεί σε πρόγραμμα INTERREG Ελλάδα Κύπρος για την ενεργειακή αναβάθμιση του Λυκείου Καλλονής και για τη δημιουργία μιας πρότυπης ενεργειακής κοινότητας στο Δήμο Δυτικής Λέσβου. -Συνεχίζεται η υλοποίηση του προγράμματος HYDROUSA που είχε ξεκινήσει ο Δήμος Λέσβου για την πιλοτική αξιοποίηση των επεξεργασμένων αστικών λυμάτων της περιοχής στην υδρολίπανση καλλιεργειών και την παραγωγή βιοαερίου (καύσιμο για την κίνηση οχημάτων) στην Εγκατάσταση Επεξεργασίας Λυμάτων Άντισσας.\nΥποβλήθηκε πρόταση και εντάχθηκε στο «ΠΕΠ Β. Αιγαίου» η εκπόνηση των μελετών για έργα αντιπλημμυρικής προστασίας στην λεκάνη του Κόλπου Καλλονής, προϋπολογισμού 876.125,75 ευρώ, καθώς και ένταξη στο «Πράσινο Ταμείο» για το έργο: «Δημιουργία Ολοκληρωμένων Τουριστικών Προσβάσιμων Θαλάσσιων Προορισμών». Επίσης, εντάχθηκε στο πρόγραμμα «LEADER» πρόταση για το έργο: «Βελτίωση, Αναβάθμιση και Επέκταση του Δικτύου Πεζοπορικών Διαδρομών και Μονοπατιών Δήμου Δυτικής Λέσβου», στο «Πράσινο Ταμείο» το έργο: «Αναβάθμιση παιδικών Χαρών στο Δήμο Δυτικής Λέσβου».\nΟ Δήμος βρίσκεται σε συνεννόηση με το δίκτυο «ΔΑΦΝΗ» για υποβολή πρότασης εκπόνησης μελέτης ενεργειακής αναβάθμισης τεσσάρων αλιευτικών καταφυγίων σε συγχρηματοδοτούμενο ευρωπαϊκό πρόγραμμα.\nΣτον τομέα διαχείρισης αποβλήτων έχει εκπονηθεί το Τοπικό Σχέδιο Διαχείρισης Αποβλήτων, το οποίο έχει εγκριθεί από την Επιτροπή Ποιότητας Ζωής, ενώ έχουν υποβληθεί προτάσεις σε χρηματοδοτικά προγράμματα, αναμένοντας την έγκρισή τους.\nΣτον τομέα Πολιτισμού και Κοινωνικής Πολιτικής έχουν ενταχθεί προτάσεις στο πρόγραμμα LEADER Αλιείας, όπως:\n-Προμήθεια εξοπλισμού για τις ανάγκες του Δημοτικού Θεάτρου Καλλονής, προϋπολογισμού 127.629,45 ευρώ, για τις ανάγκες του Συνεδριακού Κέντρου Πέτρας, προϋπολογισμού 23.367,24 ευρώ.\n-Τεκμηρίωση και ψηφιοποίηση αρχειακού υλικού των κοινοτήτων και των συλλόγων του Δήμου, προϋπολογισμού 49.600,00 ευρώ.\nΣτο πρόγραμμα «Αντώνης Τρίτσης» πρόταση για δημιουργία Διεθνούς Κέντρου Μελέτης και ανάδειξης της ιστορικής μνήμης και του πολιτισμικού τραύματος με έδρα τη Λέσβο, προϋπολογισμού 788.400,00 ευρώ, σε συνεργασία με το ΕΛΛΑΔΑ 1821 2021.\nΤέλος, έχει υποβληθεί και έχει εγκριθεί από το ΠΕΠ Β. Αιγαίου η δημιουργία Κέντρου Κοινότητας, προϋπολογισμού 209.880,00 ευρώ και η βελτίωση συνθηκών διαβίωσης Ρομά Επιδότηση Ενοικίου στο Δήμο Δυτικής Λέσβου, προϋπολογισμού 107.800,00 ευρώ.


Η σημαντικότητα της ανακάλυψης σπηλιάς με Χειρόγραφα της Νεκράς Θάλασσας – Παραθυρο\nΗ σημαντικότητα της ανακάλυψης σπηλιάς ...\nΕξαιρετικά σημαντική κρίνεται από αρχαιολόγους η ανακάλυψη σπηλιάς στην περιοχή του Κουμράν στο σημερινό Ισραήλ, που φιλοξενούσε κάποτε Χειρόγραφα της Νεκράς Θάλασσας και η οποία συλήθηκε μάλλον από Βεδουίνους τη δεκαετία του 1950.\nΓιατί όμως είναι τόσο σημαντική η ανακάλυψη, τη στιγμή μάλιστα που δεν εντοπίστηκαν χειρόγραφα; Ποιες είναι αυτές οι πολύτιμες γραφές και τι γνωρίζουμε για τον λαό που τις έκρυψε στις σπηλιές της περιοχής του; Η Βάλια Παπαναστασοπούλου, Αρχαιολόγος-Θεολόγος, με ειδικότητα σε θέματα Παλαιάς Διαθήκης (είναι Υποψήφια Διδάκτωρ Παλαιάς Διαθήκης στο Α.Π.Θ.), μίλησε στο Αθηναϊκό – Μακεδονικό Πρακτορείο Ειδήσεων (ΑΠΕ-ΜΠΕ) για το εύρημα που εντυπωσίασε τους ειδικούς, αλλά ίσως να μην έγινε αρκετά κατανοητό ως προς τη σημασία του από το ευρύ κοινό.\nΟι αρχαιολόγοι δεν είχαν γνώση της εν λόγω σπηλιάς, καθώς πιστευόταν ότι μόνο 11 σπηλιές περιείχαν τα εν λόγω χειρόγραφα. Η πρόσφατα ανακαλυφθείσα σπηλιά θα ονομαστεί Σπηλιά #12 και αποτελεί την πρώτη σε διάστημα 60 χρόνων που έρχεται στο φως, κι ας μην περιλαμβάνει τα ίδια τα χειρόγραφα.\n©EPA/CASEY L. OLSON and OREN GUTFELD\nΠοια ήταν αυτή η κοινότητα; «Η κοινότητα του Κουμράν είχε ιδρυθεί κατά την ελληνιστική περίοδο (περίπου μέσα 2ου αι. π.Χ.), κατά τη διάρκεια της οποίας στην Παλαιστίνη κυβερνούσαν οι Σελευκίδες. Την εποχή εκείνη πολλοί Ιουδαίοι είχαν ενστερνιστεί τον ελληνιστικό τρόπο ζωής και κυρίως οι αρχιερατικές οικογένειες και οι ανώτερες κοινωνικές τάξεις. Αυτό δημιούργησε ιδιαίτερη δυσαρέσκεια σε μεγάλη μερίδα του λαού, προκαλώντας εξεγέρσεις, όπως η λεγόμενη Μακκαβαϊκή επανάσταση, ενώ άλλοι ορθόδοξοι Ιουδαίοι ωθούνται προς την οργάνωση διαφόρων κινημάτων. Μεταξύ αυτών είναι και η κίνηση της ίδρυσης της Κοινότητας του Κουμράν. Ιδρυτής της ήταν ο λεγόμενος Διδάσκαλος της Δικαιοσύνης, ο οποίος ήρθε σε άμεση ρήξη με το ιερατείο της Ιερουσαλήμ», εξηγεί η ίδια.


Μια “Cargo” αποστολή με την Πέμη Ζούνη … | e-orfeas.gr. Με άποψη στη μουσική και στο τραγούδι\nΔημοσιεύθηκε: 27.07.2009, 00:34\nΠέμη Ζούνη … Δεύτερη φορά σε βρίσκουμε να συμμετέχεις σε μουσική παράσταση, μετά την περσινή περιοδεία με τον Μίλτο Πασχαλίδη. Πώς προέκυψε η συνεργασία με την Ελένη?\nΠ.Ζ.: Έχω την εντύπωση ότι, όταν η αισθητική κάποιου και η στάση του γενικότερα είναι συγγενής με σένα και τον θαυμάζεις από μακριά, κάτι γίνεται και κάποτε συναντιέσαι… Σαν να μυρίζει ο ένας τον άλλον …. Με την Ελένη έχουμε πολλά κοινά και όταν βρεθήκαμε κοντά το καταλάβαμε και οι δύο ….Η αφορμή ήτανε μια εκδήλωση - αφιέρωμα στο Τάνγκο της Συμφωνικής Ορχήστρας του Δήμου της Αθήνας που γίνεται στις 18 Ιουλίου και ο “νονός”, που μας έφερε κοντά, ήσουν, βέβαια, εσύ! Αναγνωριστήκαμε αμέσως και τελείως αυθόρμητα και αβίαστα ήρθε το ναι για τη συνεργασία.\nΞέρουμε την αγάπη που έχεις για το Τάνγκο. Και η Ελένη όμως με τους Tangarto έκανε μεγάλη επιτυχία. Άρα το concept της παράστασης ήταν μια κοινή απόφαση όλων\nΠ.Ζ.: Ναι, ακριβώς ! Να άλλη μια συγγένεια που σχεδόν δεν την ήξερα. Δεν προλαβαίνω να παρακολουθήσω τα δρώμενα όλα, γι’ αυτό λέω ήτανε «ενστικτώδικο» το πλησίασμα και η χαρά της συνάντησης . Έμαθα μετά τη συνάντησή μας ότι η Ελένη έχει τέτοια σχέση με το τάνγκο και χάρηκα πάρα πολύ. Τίποτα δεν είναι τυχαίο ….\nΣτην παράσταση, για πρώτη φορά, μας ξεδιπλώνεις και τις χορευτικές σου ικανότητες στο Τάνγκο, μαζί με τον Τάσο Κεχαγιά. Πώς αισθάνεσαι γι’ αυτό?\nΠ. Ζ.: Υπέροχα… Το τάνγκο ήτανε η χορευτική μου πατρίδα , ας μου επιτραπεί, από πολύ παλιά. Είχα κάνει χορό, αλλά τότε το αργεντίνικο τάνγκο δεν υπήρχε στην Ελλάδα. Έκανα, λοιπόν χορό, αγαπούσα το χορό, αλλά κάτι μου ’λειπε. Από μικρή τα πρώτα LP που είχα στην δισκοθήκη μου, στην εφηβεία, ήταν του Piazzola. Χωρίς να ξέρω γιατί, είχα πάθος μ’ αυτό το άκουσμα. Όταν λοιπόν άρχισαν να έρχονται εδώ συγκροτήματα από την Αργεντινή στο Λυκαβηττό και αλλού, πήγαινα σαν τρελή και τα χάζευα. Είχα δει και τον Piazzola στο Ηρώδειο με την Ορχήστρα των Χρωμάτων -είχα αυτή την τύχη-. Ήταν πάντα κάτι που μου ανέβαζε ταχυπαλμία… Ήρθε λοιπόν η στιγμή, με μια αφορμή πάλι- γιατί θα ‘ρθει η συγκυρία όταν γουστάρεις κάτι, επαναλαμβάνω - και άρχισα το αργεντίνικο εδώ και δυο χρόνια.\nΈτσι φέτος είμαι στην πολύ- πολύ ευχάριστη στιγμή να παρουσιάζω κάτι , με τον Τάσο, ο οποίος είναι ένας καταπληκτικός χορευτής. Ήταν απ’ τους πρώτους που έφεραν το αργεντίνικο τάνγκο στην Ελλάδα. Μαζί του αισθάνομαι μια τεράστια ασφάλεια και παρότι τα χορευτικά είναι αυτοσχεδιαστικά δεν έχω την αγωνία που έχω ας πούμε για το τραγούδι, το χαίρομαι πάντα επάνω στην σκηνή αυτό….\nΣυμμετέχουν στην παράσταση εξαιρετικοί μουσικοί, με επικεφαλής τον Θοδωρή Οικονόμου. Μαζί με τον Θοδωρή και στο θέατρο και στις μουσικές παραστάσεις. Είσαι πάντα τόσο δεμένη με τους συνεργάτες σου?\nΠ.Ζ.: Πάντα , όταν συναντάς ανθρώπους διαμάντια, με τεράστιο ταλέντο και τεράστιο ήθος , γιατί είναι σπάνιο αυτό, προσπαθείς να μην τους αφήσεις να φύγουν. Με τον Θοδωρή έχω τέτοιο δέσιμο. Από τη μουσική της «Μαργαρίτας Γκοτιέ», τη μουσική του «Λεωφορείου ο Πόθος» και τη μουσική της άλλης παράστασης που είχαμε κάνει μαζί και έπαιζε και ο ίδιος, το «Αιώνες μακριά από την Αλάσκα» και από το Μέγαρο Μουσικής που τον γνώρισα με τον Φραγκούλη , στη Μικρή Επίδαυρο μαζί με τον Φραγκούλη, ο Θοδωρής είναι το άλλο μου πόδι. Αν πρέπει να σταθώ στα δυο μου πόδια, στη μουσική ο Θοδωρής οπωσδήποτε είναι το άλλο μου πόδι. Στα δε θεατρικά έργα, το κείμενό του πάντα συμπληρώνει τον συγγραφέα και μου δίνει τον ρόλο . Όταν φέρει ο Θοδωρής τις μουσικές του, πάντα συμπληρώνεται ο ρόλος. Είναι κάτι απίστευτο αυτό που συμβαίνει με τον Θοδωρή, και εδώ πέρα –όχι μόνο εδώ, όπου και αν υπάρχει ο Θοδωρής – βάζει το τελευταίο άγγιγμα του, αυτό της ευαισθησίας , το πώς θα σε στηρίξει , το πώς ακολουθεί την αναπνοή σου… Και εγώ το έχω ανάγκη αυτό σαν «άπειρη» στο τραγούδι…\nΗ παράσταση “Cargo” διαπραγματεύεται τα πάθη και τον πόνο του Έρωτα. Τη χρονιά που μας πέρασε πρωταγωνιστούσες για δεύτερη φορά με το Κ.Β.Θ.Ε. στην παράσταση «Λεωφορείο ο πόθος» … άλλη μια ιστορία μιας γυναίκας που την καταστρέφει ο Έρωτας . Είναι αγαπημένο σου θέμα αυτό, σωστά? Ταυτίζεσαι με τις γυναίκες που βιώνουν τόσο έντονα τον Έρωτα?\nΠ.Ζ.: Νομίζω ότι το παγκόσμιο ρεπερτόριο και στη μουσική και στο θέατρο και στη λογοτεχνία είναι ο Έρωτας και ο Θάνατος . Είναι οι δυο πόλοι μέσα στους οποίους κινούμαστε , προσπαθώντας να συμφιλιωθούμε με τον θάνατο και να αρπαχτούμε απ’ τον έρωτα ή να συμφιλιωθούμε με τη μοναξιά και να κοντραριστούμε με τον θάνατο. Κινούμαστε ανάμεσα σ’ αυτούς τους δυο πόλους . Και δεν είναι επειδή οι δυο γυναίκες μιλάνε, έχουμε και χιούμορ στην παράσταση… Οπωσδήποτε θα υπάρξει ένας άντρας όταν μιλάνε δυο γυναίκες, αλλά νομίζω και στις αντροπαρέες και παντού σε όποιες συζητήσεις ,ακόμα και αγνοώντας τον, υπάρχει ο έρωτας . Ακόμα και όταν κάνουμε ότι δεν μας αφορά ή ακόμα και όταν τον «καννιβαλίζουμε» δεν θα τον ξορκίσουμε. Υπάρχει ο έρωτας στη ζωή μας, τι να κάνουμε τώρα….\nΝομίζεις ότι έχουν αλλάξει οι κανόνες του Έρωτα από τότε που όλοι θυμόμαστε με τρυφερότητα το «Γιάννης και Μαρία»? Οι νέοι ερωτεύονται διαφορετικά σήμερα?\nΠ.Ζ.: Νομίζω ότι ερωτεύονται το ίδιο αλλά έχει αλλάξει ο κώδικας εκδήλωσης . Σαν να επικαλούνται πιο πολύ το χιούμορ, σαν να ντρέπονται και να αμύνονται πίσω από αυτό, σαν η όλη εποχή να μην επιτρέπει τη διαδικασία και την ιεροτελεστία του φλερτ , σαν να έχουμε χάσει τις λέξεις και τις κινήσεις για το φλερτ … και αυτό το νοσταλγώ. Βεβαίως υπάρχουν άλλα πράγματα, είναι πολύ πιο θαρραλέα τα νεαρά άτομα, απλώς δεν περνάνε αυτή τη διαδικασία της αντίστασης και της συστολής που είναι μαγική….\nΔιδάσκεις στον Ίασμο και στη σχολή του Βασίλη Διαμαντόπουλου πολλά χρόνια. Τι διδάσκεις στους νέους που ονειρεύονται κάποια μέρα να γίνουν … η Πέμη Ζούνη?\nΠ.Ζ.: (Γελάει) … Κατ’ αρχήν ονειρεύονται διάφορα πράγματα. Το πρώτο που τους διδάσκω είναι να αφουγκραστούν τι ονειρεύονται πραγματικά και να μην κρύβονται πίσω από αλλονών πρέπει και θέλω. Δηλαδή, τους λέω να βρεις το στίγμα σου. Αν θες να κάνεις γρήγορα ένα καθημερινό και ένα εξώφυλλο, απενοχοποίησέ το και δέξου το και κάντο. Πήγαινε προς τα εκεί. Μην κάνεις ότι πρέπει να πας απ’ τον δύσκολο δρόμο του θεάτρου και της κουλτούρας και χάσεις χρόνο και παιδεύεσαι ,ενώ κατά βάθος επιθυμείς το εξώφυλλο γρήγορα. Βρες λοιπόν τι θες και απενοχοποίησέ το και κυνήγησέ το , γιατί τότε θα είσαι ευτυχισμένος.\nΣ’ αυτούς, λοιπόν , που θέλουνε να πάνε τον δρόμο τον δύσβατο που είναι τα μεγάλα κείμενα, το θέατρο, λιγότερη τηλεόραση, περισσότερο πραγματική θεατρική δουλειά (που είναι ο δύσκολος δρόμος) τους δίνω ότι μπορώ σαν αποσκευές, αλλά κυρίως ότι το μυστικό είναι η καλλιέργεια της προσωπικότητας και τα βήματα που έχεις στις αποσκευές σου τα οποία δε βιάζονται να πολλαπλασιαστούν σε νεαρή ηλικία. Έρχονται σιγά -σιγά και πρέπει να το περιμένεις, πρέπει να διαβάζεις, πρέπει να έχεις πειθαρχία, πρέπει να ασχολείσαι μ’ αυτό όπως ασχολείσαι με έναν έρωτα μεγάλο. Δεν τον αφήνεις, δεν τον παραμελείς, γιατί θα σου φύγει.\nΑυτή είναι η βάση, κατ’ αρχήν να βρούνε το αυθεντικό τους στίγμα, να μην παραμυθιάζονται με κάτι άλλο, και, δεύτερον να μάθουν ότι ο νόμος ο απαράβατος είναι όσα δώσεις θα πάρεις. Όση αφοσίωση δώσεις τόση ανταμοιβή θα πάρεις, δεν υπάρχει περίπτωση να δώσεις ξεπέτα και να πάρεις πίσω χρυσό.\nΔεν σου διδάσκει αυτό όμως ο καλλιτεχνικός χώρος, γενικότερα … Έτσι δεν είναι?\nΠ.Ζ.: Σε διδάσκει απόλυτα. Διότι μπορεί να κάνεις μια επιτυχία διάττοντος αστέρος αλλά αν δεν ασχοληθείς με αφοσίωση είναι σίγουρο ότι θα χαθείς. Αυτοί που μένουν είναι οι άνθρωποι που ήταν «εργάτες» , με πειθαρχία. Οι άλλοι περνάνε απ’ το στερέωμα, εξαργυρώνοντας βεβαίως φρεσκάδα, γοητεία, ομορφιά, αλλά για λίγο. Οι άνθρωποι που έχουν μείνει και συζητάμε γι’ αυτούς, έχουν βιώσει παραστάσεις, έχουν γράψει ένα κομματάκι ιστορίας. Δεν είναι αυτοί που ήτανε διάττοντες, ήταν αυτοί που δούλεψαν πάρα πολύ….\nΑν σήμερα σου ζητούσαν να διαλέξεις ανάμεσα στην ηθοποιία, στο τραγούδι και στο χορό, νομίζεις ότι υπερισχύει κάποιο μέσα σου?\nΠ.Ζ.: Ο ηθοποιός παγκοσμίως, εκτός από την Ελλάδα που γέννησε το θέατρο -τραγική ειρωνεία-πρέπει να ασκεί και να έχει έτοιμα όλα του τα εργαλεία, τη φωνή, την κίνηση, το σώμα του και την ψυχή του για να χρησιμοποιεί τις λέξεις και τα συναισθήματα. Μόνο εδώ ο ηθοποιός είναι για την πρόζα και μετά είναι ο χορευτής αλλού και μετά είναι ο τραγουδιστής αλλού. Υποτίθεται ότι ο ηθοποιός πρέπει να είναι μια ολοκληρωμένη ορχήστρα που να μπορεί να χορεύει, να τραγουδάει, να κάνει ένα μιούζικαλ … Α ν έλεγα ότι υπερισχύει ένα απ’ όλα, θα ήτανε σαν να θεωρούσα τον ηθοποιό ανάπηρο άτομο, που μιλάει μόνο καθιστός σε μια καρέκλα ή όρθιος, δεν υπάρχει όμως αυτό … Φυσικά πρέπει και τα τρία τους να είναι στην καλύτερη τους εκδοχή…\nΕίσαι για δεύτερη τετραετία Δημοτικός Σύμβουλος στο Δήμο Αθηναίων. Πιστεύεις ότι η Τέχνη μπορεί να επιδράσει στην Πολιτική?\nΠ.Ζ.: Ναι, ναι! Πιστεύω ότι η συνάντηση με τα μεγάλα κείμενα, είτε ζωγραφικά είναι αυτά τα κείμενα, είτε μουσικά, είτε συγγραφικά, η συνάντηση με τα μεγάλα κείμενα σε εξευγενίζει. Σου βάζει ορισμένους κανόνες , ορισμένες αρχές, ορισμένες αξίες. Σου βάζει έναν πήχη που είναι πολύ πιο ψηλά απ’ τις ευτέλειες ,των προσωπικών φιλοδοξιών και των διαπλεκομένων. Είναι πολύ πιο ψηλά ο πήχης. Αν ασχοληθείς με την τέχνη, αναπόφευκτα φεύγει το κτήνος από μέσα σου λίγο, εξευγενίζεσαι. Λοιπόν, φυσικά και πρέπει να έχουν σχέση με την τέχνη οι άνθρωποι που ορίζουν, είναι εκπρόσωποι, έχουν ψηφιστεί και ορίζουν τις τύχες των ανθρώπων, έλεος…\nΠέρα από το “Cargo” σχεδιάζεις κάτι άλλο για φέτος?\nΠ.Ζ.: Ναι, υπάρχει στο τέλος του καλοκαιριού άλλη μια συναυλία, καμπαρέ τύπου , με τον Θανάση Νικόπουλο, λεγόμενη «Μποτίλια στο Νερό», η οποία θα παιχτεί για μια – δυο παραστάσεις μόνο και η οποία είχε παιχτεί το ’97 στην Θεσσαλονίκη σε σκηνοθεσία Βουτσινά … μια φοβερή στιγμή. Είπαμε να την φρεσκάρουμε και να την επαναλάβουμε φέτος. Δεν έχει παιχτεί άλλωστε στην Αθήνα καθόλου. Επίσης, το φθινόπωρο υπάρχει ένα πολύ ωραίο ταξίδι στο εξωτερικό, με αρχή την Αμερική, με αποσπάσματα από τη Μαργαρίτα Γκοτιέ και την μουσική του Θοδωρή Οικονόμου παιγμένη ζωντανά από συμφωνική ορχήστρα…\nΤελειώνοντας, μίλα μας λίγο για τις «στάσεις» του “Cargo”. Και στα τραγούδια και στις περιοχές που θα ταξιδέψει ..\nΠ.Ζ.: Τα τραγούδια είναι αγαπημένες μελωδίες από όλο τον κόσμο. Αγαπημένες της Ελένης και δικές μου, Λατινική Αμερική, Ισπανία, Πορτογαλία, Γαλλία, Ιταλία, Βρετανία, Ουγγαρία, Σενεγάλη, διάφορα μέρη, Ελλάδα φυσικά.\nΕίναι, νομίζω, πολύ γλυκιά μίξη ταξιδιού, εναλλάσσεται η μελωδία η φοβερή, η κοψοφλεβιάρικη που λέμε εμείς ,εμείς οι ακροατές εννοώ, με το ρυθμό και το up-tempo , και οι στάσεις μας στην περιοδεία είναι ο Βόλος , η Θεσσαλονίκη , η Πρέβεζα, η Σπάρτη, η Κρήτη, τρεις τέσσερις συναυλίες στην Αττική, όπως Θέατρο Βράχων, Παπάγου, Αττικό Άλσος , Κηφισιά, Νίκαια και διάφορες άλλες που κλείνουμε ακόμα … Σας περιμένουμε όλους σε κάποια από αυτές …!


iQOO Z1x: Νέα teasers αποκαλύπτουν τον τελικό σχεδιασμό - TechToday\nΑρχική » iQOO Z1x: Νέα teasers αποκαλύπτουν τον τελικό σχεδιασμό\niQOO Z1x: Νέα teasers αποκαλύπτουν τον τελικό σχεδιασμό\nΌπως μάθαμε χθες, η υπο-μάρκα Vivo, το iQOO θα κυκλοφορήσει το νέο Z1x στις 9 Ιουλίου με το σύνθημα "Pioneer of 5G".\nΛοιπόν, όσο η κινεζική μάρκα δεν ήταν πλέον στο δέρμα και αποφάσισε να κυκλοφορήσει την πρώτη επίσημη απόδοση της συσκευής. Πρώτα απ 'όλα, σημειώνουμε ότι το smartphone θα είναι διαθέσιμο σε δύο χρώματα: μπλε και σκιασμένο λευκό.\nΑπό άποψη σχεδίασης, το iQOO Z1x διαθέτει οθόνη με (μονή) τρύπα στην επάνω δεξιά γωνία, ενώ στο πίσω μέρος έχουμε μια ορθογώνια μονάδα με συνολικά τρεις κάμερες.\nΌσον αφορά τις προδιαγραφές, ένα teaser πριν από λίγες ημέρες ισχυρίστηκε ότι η οθόνη θα υιοθετήσει ρυθμό ανανέωσης 120Hz. Η οθόνη σχεδόν σίγουρα θα είναι τύπου LCD, καθώς μπορούμε ήδη να δούμε έναν αισθητήρα δακτυλικών αποτυπωμάτων στη δεξιά πλευρά της συσκευής.\nΌσον αφορά τις άλλες προδιαγραφές, το iQOO Z1x πρέπει να διαθέτει διαγώνια οθόνη 6,57 ιντσών και να τροφοδοτείται από CPU 2,4 GHz (πιθανότατα το Snapdragon 765 G), συνοδευόμενο από μνήμη RAM 6 GB ή 8 GB και 64/128/256 GB εσωτερικής μνήμης.\nΟι κάμερες που είδαμε προηγουμένως θα έπρεπε να έχουν ανάλυση 48MP για την κύρια και 2MP για τις άλλες δύο. Ενώ μπροστά θα υπάρχει ένας μόνο αισθητήρας 16MP.\nΤέλος, το smartphone πρέπει να εξοπλίσει μια μπαταρία χωρητικότητας 5000mAh και υποστήριξη για γρήγορη φόρτιση 33W.\nΗ OPPO και η Vivo αποσύρουν επενδύσεις στην Ινδία μετά τη διπλωματική κρίση με την Κίνα\nLenovo Legion Gaming Phone: Έφτασε το πρώτο επίσημο teaser (τελικά)\nετικέτες: iQOO Z1xVivoΖω στο iQOO Z1X


Παραδόθηκε ο 21χρονος που πυροδότησε την βεντέτα στην Αγία Βαρβάρα | Mikrometoxos.gr\nΠαραδόθηκε ο 21χρονος που πυροδότησε την βεντέτα στην Αγία Βαρβάρα\nΠαραδόθηκε ο οδηγός ΙΧ, 21 ετών, στον οποίο αποδίδεται το αιματηρό συμβάν της Παρασκευής 22 Απριλίου που πυροδότησε την «βεντέτα» μεταξύ δύο οικογενειών Ρομά στην Αγία Βαρβάρα.\nΗ συμπλοκή άρχισε την Παρασκευή, ύστερα από την παράσυρση πεζών από ΙΧ αυτοκίνητο με αποτέλεσμα ένας άνδρας 45 ετών να χάσει τη ζωή του και να τραυματιστεί σοβαρά δεύτερος, 31 ετών.\nΣε βάρος του δράστη έχει σχηματιστεί δικογραφία για ανθρωποκτονία από πρόθεση.\nΑκόμη, μετά το τραγικό συμβάν η «βεντέτα» συνεχίστηκε με εμπρησμούς σπιτιών. Στο πλαίσιο της διαμάχης που είχε ξεσπάσει, άγνωστοι πυρπόλησαν το βράδυ της Παρασκευής, το πατρικό σπίτι του δράστη, μια μεζονέτα στην οδό Λυκούργου 22. Η πυρκαγιά σβήστηκε από 18 πυροσβέστες που έσπευσαν με έξι οχήματα, αφού προξένησε σοβαρές ζημιές.\nΞημερώματα του Σαββάτου σημειώθηκε και δεύτερος εμπρησμός σε υπό κατασκευή ισόγειο σπίτι του δράστη στην οδό Πύργου 52, όπου προκλήθηκαν μικρές ζημιές.


Έξοδος για δουλειές με το παιδί μαζί - Mothersblog.gr\nΈξοδος για δουλειές με το παιδί μαζί\nΥπάρχουν εκείνες οι μέρες που δεν μπορείτε να βρείτε κάποιον να κρατήσει το παιδί σας και πρέπει να το πάρετε μαζί στα ψώνια για το σπίτι, στις τράπεζες και σε άλλους χώρους που δεν θα το... εμπνέουν και ιδιαίτερα. Ή οι στιγμές που το παιδί σας θέλει οπωσδήποτε να έρθει μαζί σας και αυτή τη φορά δεν θέλετε να του χαλάσετε χατίρι.\nΠριν βγείτε έξω: Καλό θα ήταν να προγραμματίστε την έξοδο σε ώρα που το παιδί δεν είναι κουρασμένο. Προσπαθήστε να αποφύγετε η έξοδος να κρατήσει πολύ ώρα. Αν χρειάζεται να ψωνίσετε μαζί με τα παιδιά σας, αποφασίστε τι θέλετε να αγοράσετε, πριν μπείτε στο μαγαζί. Πρέπει επίσης να ενημερώσετε το παιδί για την έξοδο και τους κανόνες που πρέπει να τηρήσει εκεί. Για παράδειγμα δεν μπορεί να τρέχει μακριά σας ή να κάνει φασαρία για πράγματα που θέλει.\nΗ ώρα της εξόδου:\nΌπου πάτε καλό θα ήταν να είστε εξοπλισμένες με κάποιο βιβλίο ή παιχνίδι που θα εμφανίσετε μόνο σε ώρα ανάγκης. Μετατρέψτε τα ψώνια ή την έξοδο όσο είναι δυνατόν σε διασκέδαση. Ζητήστε τη γνώμη του για μια αγορά ή μιλήστε μαζί του για διάφορα πράγματα που βλέπετε έξω. Αναθέστε στο παιδί να σας βοηθήσει στο σούπερ μάρκετ, ζητώντας του για παράδειγμα να βάλει στο καλάθι από το ράφι το γάλα ή τα δημητριακά. Πάνω απ' όλα μην ξεχνάτε να το επαινείτε όταν συμπεριφέρεται καλά. Αυτό θα το ευχαριστήσει και θα είναι πιο εύκολο την επόμενη φορά να φερθεί ακόμη καλύτερα.


Επιστολή: Εκτός αν μετανοήσεις\nΕκτός αν μετανοήσεις\nΟι λέξεις του τίτλου προέρχονται από το ευαγγέλιο του Λουκά ιγ:5, όπου λέει: "Ουχί, σας λέγω, αλλ' εάν δεν μετανοήτε, πάντες ομοίως θέλετε απολεσθή.".\nΕίναι ξεκάθαρο λοιπόν, ότι η τραγική εναλλακτική λύση της μετάνοιας είναι η αιώνια κόλαση.\nΛαμβάνοντας υπόψη το γεγονός αυτό, είναι εξαιρετικά σημαντικό, όλοι να γνωρίζουν τι είναι η μετάνοια και πώς μπορεί να μετανιώσει κανείς!\nΜετάνοια είναι κάτι περισσότερο από αναμόρφωση.\nΑλλαγή ή αναμόρφωση σημαίνει «βελτίωση του χαρακτήρα ώστε να συμπεριφέρεται καλύτερα, εγκαταλείποντας λάθη και ελαττώματα».\nΚάποιος που πραγματικά θέλει ν’ αλλάξει, από τη στιγμή εκείνη ζει μια καλύτερη ζωή. Και ασφαλώς αυτό είναι επιθυμητό.\nΩστόσο, η αναμόρφωση υστερεί σε κάτι ζωτικής σημασίας: δεν κάνει τίποτα σχετικά με το παρελθόν. Αφήνει γραμμένες στα βιβλία του Θεού, όλες τις αμαρτίες που έχει διαπράξει κάποιος. Κατά συνέπεια, ο αμαρτωλός εξακολουθεί να βρίσκεται υπό καταδίκη.\nΑς υποθέσουμε ότι ένας εγκληματίας που έχει διαπράξει πολλά και διάφορα αδικήματα ενάντια στο νόμο, αποφασίζει ν’ αλλάξει ζωή.\nΑπό τη στιγμή εκείνη, λογίζεται νομοταγής πολίτης. Αυτό θα ήταν αξιέπαινο, αλλά δεν τον απαλλάσσει από την ενοχή των εγκλημάτων του παρελθόντος. Εάν συλληφθεί ή αν παραδοθεί, θα κληθεί να πληρώσει για τα εγκλήματα του παρελθόντος, εκτός εάν του δοθεί χάρη.\nΤο ίδιο ισχύει για τον αμαρτωλό σε σχέση με τις αμαρτίες του παρελθόντος.\nΜετάνοια είναι, πρώτα από όλα, η απομάκρυνση από κάθε αμαρτία. Και έτσι ό, τι αφορά αυτή την πρώτη πτυχή, μοιάζει πολύ με την αναμόρφωση. Όμως η μετάνοια περιλαμβάνει και τη στροφή προς το Θεό, πίστη στην προσευχή, για συγχώρεση και καθαρισμό από όλες τις αμαρτίες. Αυτή η προσευχή δεν είναι αναγκαστικά φωνητική, αλλά συνήθως είναι. Ο μετανοημένος ομολογεί στο Θεό ότι είναι αμαρτωλός και ζητά συγχώρεση. Αν υπακούει το ευαγγέλιο, θα πρέπει ν’ αναπαυθεί με βεβαιότητα ότι ο Θεός θα τον συγχωρέσει γιατί υπόσχεται στο λόγο Του, «Εάν ομολογώμεν τας αμαρτίας ημών, είναι πιστός και δίκαιος, ώστε να συγχωρήση εις ημάς τας αμαρτίας και καθαρίση ημάς από πάσης αδικίας» (Α΄Ιωάν.α:9).\nΗ βάση της μετάνοιας\nΠως έρχεται γνήσια μετάνοια; Ο απόστολος Παύλος μας εξηγεί: «Διότι η κατά Θεόν λύπη γεννά μετάνοιαν προς σωτηρίαν αμεταμέλητον» (Β΄Κορ.ζ:10).\nΠριν κάποιος μετανοήσει, θα πρέπει να λυπηθεί για τις αμαρτίες του, και πρέπει να είναι κατά Θεόν λύπη.\nΤο να λυπηθεί έτσι απλά, επειδή οι αμαρτίες του έχουν δημιουργήσει προβλήματα, δεν είναι αρκετό.\nΠρέπει να λυπηθεί επειδή έχει παραβιάσει τις εντολές του Θεού και έχει απορρίψει το ευαγγέλιο του Ιησού Χριστού.\nΗ κατά Θεό λύπη είναι η μόνη κινητήρια δύναμη για την πραγματική μετάνοια.\nΜετάνοια και βάπτισμα του Αγίου Πνεύματος\nΔεν μπορεί κάποιος να λάβει το Άγιο Πνεύμα πριν μετανοήσει. Ο Ιησούς είπε ότι ο «κόσμος» δεν μπορεί να έχει αυτή την εμπειρία (Ιωάν.ιδ:17). Εννοώντας ότι όσοι δεν είναι πρόθυμοι να παρατήσουν τις σαρκικότητες αυτού του κόσμου με τη μετάνοια, δεν μπορούν να πάρουν το δώρο του Αγίου Πνεύματος.\nΟ Πέτρος το έκανε ακόμα πιο καθαρό στις Πράξ.β:38: «Μετανοήσατε, και ας βαπτισθή έκαστος υμών εις το όνομα του Ιησού Χριστού εις άφεσιν αμαρτιών, και θέλετε λάβει την δωρεάν του Αγίου Πνεύματος».\nΔεν ήταν τυχαίο ότι ανέφερε πρώτα τη μετάνοια. Στις άγιες διατάξεις του Θεού, η μετάνοια προηγείται του βαπτίσματος στο νερό και το Άγιο Πνεύμα.\nΟι απαιτήσεις για να πάρει κάποιος το Άγιο Πνεύμα είναι μετάνοια και πίστη. Σε πολλές περιπτώσεις, αυτοί που περιμένουν αυτή την πνευματική εμπειρία χωρίς να την παίρνουν, είναι γιατί δεν έχουν μετανοήσει.\nΕφόσον αυτό είναι αλήθεια, δεν έχει νόημα να δοξάζει κανείς το Θεό με την προσδοκία να πάρει το Άγιο Πνεύμα. Θα πρέπει πρώτα να μετανοήσει και να ζητήσει τη συγχώρεση του Θεού.\nΚαθώς τα βάρη του αίρονται εξαιτίας της ομολογίας των αμαρτιών του και καθώς αισθάνεται την αγάπη και το έλεος του Θεού, θ’ αρχίσει με φυσικότητα να λατρεύει το Θεό. Και ο Θεός θα εκχύσει το Πνεύμα Του πάνω στη μετανοημένη, γεμάτη πίστη ψυχή που Τον λατρεύει!\nΟ χρόνος για μετάνοια είναι περιορισμένος.\nΟ χρόνος που μπορεί να μετανοήσει κανείς είναι εξαιρετικά περιορισμένος και διαρκεί όσο η επίγεια ζωή του καθένα. Μετά το θάνατο δεν υπάρχει τόπος και χρόνος για μετάνοια.\nΔεδομένου ότι με τη φυσιολογική πορεία των πραγμάτων, κανείς δεν μπορεί να ξέρει πόσο θα ζήσει, είναι πράγματι επικίνδυνο να χρονοτριβεί. Ο λόγος του Θεού μας λέει: «Και καθώς είναι αποφασισμένον εις τους ανθρώπους άπαξ να αποθάνωσι, μετά δε τούτο είναι κρίσις» (Εβρ.θ:27).\nΟ χρόνος της μετάνοιας περιορίζεται ακόμη περισσότερο από τη διάρκεια που θα χρειαστεί κανείς να πειστεί και να επιστρέψει στο Θεό. Η συνεχόμενη άρνηση μετάνοιας ενώ το πνεύμα του Θεού καλεί κάποιον, σκληραίνει την καρδιά. Ο Παύλος μίλησε για ανθρώπους «αναισθητούντες» (Εφες.δ:19). Τέτοιοι άνθρωποι δεν αισθάνονται πλέον το Πνεύμα του Θεού να τους οδηγεί. Έχουν χάσει κάθε επιθυμία για μετάνοια.\nΟ απόστολος Παύλος έκανε την εξής ερώτηση: «Η καταφρονείς τον πλούτον της χρηστότητος αυτού και της υπομονής και της μακροθυμίας, αγνοών ότι η χρηστότης του Θεού σε φέρει εις μετάνοιαν;» (Ρωμβ:4).\nΣυλλογίσου την καλοσύνη του Θεού προς εσένα και σίγουρα η καρδιά σου θα γύρει στο να μετανοήσει.\n«Δεν βραδύνει ο Κύριος την υπόσχεσιν αυτού, ως τινές λογίζονται τούτο βραδύτητα, αλλά μακροθυμεί εις ημάς, μη θέλων να απολεσθώσι τινές, αλλά πάντες να έλθωσιν εις μετάνοιαν» (Β΄Πέτρ.γ:9).\nΟ Θεός δεν θέλει να χαθεί κανείς, αλλά πάντες να έλθωσιν εις μετάνοιαν.\nΕτικέτες κείμενα, μετάνοια\nΑυτό είναι το μεγάλο μας φταίξιμο!\nH λίστα των εταιριών της νεοταξικής Monsanto!\nησυχία τάξη και..ασφάλεια !\nΟ αρχιερέας και τα 'Αγια των Αγίων\nΑναζητώντας την αλήθεια - 001\nΥπολογιστές που μαθαίνουν παρουσίασε η Google\nΤο πλύσιμο των ποδιών\nδιακρίσεις στο όνομα της πολιτικής κατά των διακρί...\nΒΑΣΙΚΕΣ ΔΙΔΑΣΚΑΛΙΕΣ 36 - Η ελπίδα της εκκλησίας\nΕπτά ΜΥΘΟΙ για τη μετάνοια...\n(Γέν. 3:15)και έχθραν θέλω στήσει αναμέσον σου και...\nΣτην καρδιά του… «κτήνους»\nΈχεις ελέγξει τελευταία τις αποθήκες σου;\nτα άνω φρονείτε, μη τα επί της γης.\nO πύργος του Βεβελσμπούργκ\nΤο ελεύθερο θέλω του ανθρώπου 2/2 (ΒΔ)\nΗ σκλαβιά στον 21ο αιώνα! (χάρτης)\nΣήμερα είναι η μεγαλύτερη ημέρα του χρόνου.\nΤο ελεύθερο θέλω του ανθρώπου 1/2 (ΒΔ)\nΑγιασμός μέσω του αίματος\nκαι τάγματα νεολαίας;\nΕυλογητός Κύριος ο Θεός , διότι επεσκέφθη και έκα...\nκαι "αγιασμός" σε γραφεία νεοπαγανιστικής οργάνωση...\nη ανάμειξη της ορθόδοξης εκκλησίας στις εκλογές πρ...\nΟύρλιαζε και εκλιπαρούσε για βοήθεια\nΕΠΙΣΚΟΠΗΣΗ ΤΗΣ ΒΙΒΛΟΥ - Ρουθ\nΚατασκοπεύαν τους Έλληνες σε Facebook-Twitter για ...\nΔιδάσκαλε, δεν σε μέλει ότι χανόμεθα;\n(Εβρ. 12:2) αποβλέποντες εις τον Ιησούν, τον αρχη...\nΥπάρχουν πολλές δικαιολογίες για όποιους δεν θέλου...\n"Ομολογίες" σαν κι αυτή\nΤο ευρώ σαν μέσο αρπαγής του χρυσού και της γής\nαθεισμός και ανθρώπινη ζωή\nΛογισμικό ανίχνευσης συναισθημάτων\nΤι σου κάνει ένα μηδέν!\nΠως ο διάβολος προωθεί την αμαρτία.\nΗ Τουρκία θα επιτρέψει την διδασκαλία της κουρδική...\n"Έχει κανείς όσο θα ήθελε να έχει!"\nΣτενός ο δρόμος....\nη γενοκτονία στο Δίστομο\nΒεβαιότητα και επίγνωση\nεξεύρω ότι Ιησούν τον εσταυρωμένον ζητείτε\nγνώρισε την αλήθεια πριν είναι αργά..


Ο Jonathan Galindo σπέρνει τον τρόμο στους γονείς καθώς είναι η νέα πρόκληση του διαδικτύου. Θυμίζει πολύ τα επικίνδυνα παιχνίδια του πρόσφατου παρελθόντος «Momo» και «Μπλε Φάλαινα», τις «προκλήσεις» που γίνονταν μέσω του ίντερνετ και οδήγησαν δεκάδες παιδιά στον θάνατο.\nΗ σκοτεινή ιστορία του Jonathan Galindo ξεκινά από το 2018 (με τις «ρίζες» του χαρακτήρα να ξεκινούν και πιο παλιά), όμως ιδιαίτερα το τελευταίο διάστημα η εικόνα του -ομολογουμένως τρομακτικού- μεταμφιεσμένου σε «Γκούφυ» άνδρα που προσεγγίζει παιδιά στα social media έχει σημάνει συναγερμό σε όλο τον κόσμο αλλά και στην Ελλάδα.\nΤα προφίλ είναι δεκάδες όμως, καθώς ο Jonathan Galindo δεν είναι ένας, ενώ χαρακτηριστική είναι η ερώτηση «θέλεις να παίξουμε;» που υπάρχει σαν δέλεαρ και στους λογαριασμούς αυτούς αλλά και στον τρόπο προσέγγισης.\nΕίναι ο Jonathan Galindo η νέα «Μπλε Φάλαινα»;\nΓια να γίνει πιο ξεκάθαρο το τι έχει συμβεί και φτάσαμε στην «Γκούφυ» του διαδικτύου θα πρέπει να πάμε αρκετά πίσω στον χρόνο, και στη θανατηφόρα πρόκληση του διαδικτύου «Μπλε Φάλαινα» το 2016\nΤο παιχνίδι αυτοκτονίας είχε διάρκεια 50 ημέρες και κάθε μέρα ο «master» του παιχνιδιού καλούσε τα παιδιά να πραγματοποιήσουν πολύ δύσκολες δοκιμασίες. Την τελευταία μέρα έπαιρναν «εντολή» να αυτοκτονήσουν. Χάθηκαν 32 παιδιά τότε. Ο 30χρονος «εμπνευστής» Ίλια Σιντόροφ συνελήφθη και μέχρι το 2018 φαίνεται ότι άρχισε να εξασθενεί.\nMomo: Ο πρώτος «διάδοχος» της «Μπλε Φάλαινας»\nΤον Ιούνιο όμως του 2018, μία νέα βέρσιον της θανατηφόρας πρόκλησης που ανήκε πια στο παρελθόν έκανε την εμφάνισή της. Επρόκειται για το «Momo», ένα άγαλμα το οποίο υπήρχε σε πολλά βίντεο που άρχισαν να κυκλοφορούν. Τα βίντεο με το «Momo» έχουν κατέβει καθώς οι εικόνες που κυκλοφορούσαν ήταν ιδιαίτερα τρομακτικές και τίποτα παραπάνω από το να προκαλέσει τρόμο. Τον Φεβρουαρίο του 2019 όμως άρχισε να γίνεται κάτι παραπάνω από αυτό και ο τρόμος σε γονείς, αρχές και ΜΜΕ ξεκίνησε ξανά. Στο WhatsApp ο «Momo» ζητούσε από τα παιδιά να κάνουν φρικτά πράγματα και τα απειλούσε ότι «θα σε σκοτώσω».\nΠώς «γεννήθηκε» ο Jonathan Galindo;\nΗ αρχή της φιγούρας που πλέον κυκλοφορεί παντού μαζί με μια προειδοποίηση για τον κίνδυνο, είναι στην πραγματικότητα ιδιαίτερα... άκακη. Και αυτό γιατί η «έμπνευση» ξεκίνησε από τον χρήση «Dusky Sam» στο Twitter το 2012-2013. Ο Σαμ άρχισε να ντύνεται σαν μια καρικατούρα του περίφημου «Γκούφυ». Μάλιστα, δεν ήταν μόνο ο Σαμ που ντυνόταν έτσι αλλά και κάποιο από τους φίλους του που δημιουργούσαν βίντεο, με τον Σαμ ωστόσο να ισχυρίζεται ότι δεν είχαν σκοπό να τρομοκρατούν τον κόσμο. «Τα κάναμε από βαρεμάρα» είχε πει ο ίδιος.\nΛίγο αργότερα, ένα Instagram story έγινε ιδιαίτερα δημοφιλές. Το ανέβασε χρήστης με το όνομα «Carlos Name». Το story αυτό έδειχνε έναν άνδρα ντυμένο σαν τον χαρακτήρα του Σαμ - δηλαδή τον Γκούφυ- όμως δεν ήταν ο ίδιος. Το story αυτό έγινε τον Ιούνιο του 2020 και ήταν αρκετά τρομακτικό μιας και έδειχνε τον «Jonathan Galindo» να προσπαθεί να εισβάλει στο σπίτι του «Carlos Name».\nΑπό πού προήλθε το όνομα «Jonathan Galindo»\nΗ πρώτη φορά που φαίνεται πως κυκλοφόρησε το όνομα «Jonathan Galindo» το πιθανότερο είναι πως είναι από το 2019 και τον ιδιαίτερα δημοφιλή λογαριασμό στο TikTok jonathangalindo54 με αρκετούς χιλιάδες followers που έχει ως φωτογραφία προφίλ έναν «Γκούφυ».\nΣτο Twitter οι πρώτοι λογαριασμοί «Jonathan Galindo» άρχισαν να δημιουργούνται τον Μάιο του 2020.\nΠΡΟΣΟΧΗ! Το βίντεο ενδεχομένως να περιέχει στιγμιότυπα που μπορεί να σας ενοχλήσουν ή να σας τρομάξουν:\nΟ ιδρυτής του Διεθνούς Ινστιτούτου για την Κυρβερνοασφάλεια (CSIi) Μανώλης Σφακιανάκης έχει λάβει στα χέρια του πληροφορίες για άτομο που ντύνεται σαν τον Γκούφυ και προσεγγίζει σε ελληνικά chatrooms παιδιά ηλικίας 8 έως 12 ετών. Εκεί, τους ρωτάει αν θέλουν να παίξουν και τους βάζει μερικές προκλήσεις, οι οποίες γίνονται σταδιακά όλο και πιο επικίνδυνες για την σωματική ακεραιότητα του παιδιού. Σκοπός του είναι να οδηγήσει όλο και περισσότερα παιδιά στην αυτοκτονία.\nΔιαβάστε ΕΔΩ το ρεπορτάζ του iEidiseis για τι πρέπει να κάνουν οι γονείς\n11:17 - 16/03/2021\nΈπαθε αλλεργικό σοκ από γαρίδα και πέθανε μπροστά στα παιδιά του Νέα Σμύρνη: Νέα σοκαριστική μαρτυρία για βασανιστήρια - Τι απαντάει το υπουργείο


Είδες η ΔΕΗ; - Γράφει ο Νίκος Σακελλαρόπουλος - Έμβολος\nΑρχική Απόψεις Είδες η ΔΕΗ; – Γράφει ο Νίκος Σακελλαρόπουλος\nΌταν ο Μητσοτάκης ανέλαβε τη διακυβέρνηση του τόπου, ένα από τα κορυφαία προβλήματα που είχε ν’ αντιμετωπίσει ήταν η ουσιαστική κατάρρευση της ΔΕΗ. Της μεγαλύτερης εταιρίας του τόπου που στο πτώμα της είχαν σκυλεύσει κυβερνήσεις, παράγοντες, συνδικαλιστές κι ένα σωρό παρατρεχάμενοι.\nΗ πρώτη κίνηση της κυβέρνησης ήταν η αναζήτηση ενός μάνατζερ που θα μπορέσει να εμπνεύσει και να κουμαντάρει το σκαρί που παραπαίει. Η «μπίλια» έκατσε στον Γιώργο Στάσση, επικεφαλής της Εnel Green Power που ήταν υπεύθυνος για τις χώρες της Ανατολικής Ευρώπης και της Μέσης Ανατολής έως το 2015,ενώ το 2016 έως το 2019 κατείχε τη θέση του Προέδρου & Διευθύνοντος Συμβούλου στη Εnel Romania SrL. τη μεγαλύτερη εταιρία ενέργειας στη Ρουμανία.\nΌσοι γνώριζαν πρόσωπα και πράγματα μίλησαν για αποστολή «αυτοκτονίας». Όσοι γνώριζαν τον Στάσση μιλούσαν για μάνατζερ που δεν έχει μάθει να χάνει.\nΜια από τις πρώτες ψυχρολουσίες που ασφαλώς δέχθηκε ήταν στην επίσκεψή του στο Λονδίνο για τη συνάντησή του μ’ έναν από τους μεγαλύτερους μετόχους της εισηγμένης, τον επικεφαλής του βρετανικού fund Silchester που κατείχε το 9,92% της ΔΕΗ. Όταν ο Στάσσης συστήθηκε ως πρόεδρος και διευθύνων σύμβουλος της ΔΕΗ, εκείνος απάντησε υποτιμητικά αν όχι προσβλητικά: «Ούτε θυμάμαι μέχρι σήμερα πόσους προέδρους της ΔΕΗ έχω γνωρίσει»! Κι αμέσως εξέφρασε τη δυσπιστία του αναφορικά με το αν μπορεί η ΔΕΗ να γίνει μια κανονική κι αποδοτική επιχείρηση, αφού όσες προσπάθειες κι αν είχαν γίνει στο παρελθόν είχαν πέσει στο κενό.\nΛίγο καιρό μετά, το αφεντικό του fund Silchester τηλεφώνησε στον Γιώργο Στάσση και του είπε: «Έχεις την εμπιστοσύνη μας για ότι νέο θέλεις να κάνεις και θα έχεις την ψήφο μας». Ο έμπειρος επενδυτής είχε «δει» την κανονικότητα να έρχεται στη ΔΕΗ κι έδινε την εμπιστοσύνη του.\nΞέρετε κάτι; Τα δυο τελευταία χρόνια που στην αγορά ενέργειας παρατηρείται έντονη κινητικότητα, οι αγορές δίνουν συνεχώς ψήφο εμπιστοσύνης στα σχέδια Στάσση αναφορικά με το παρόν και το μέλλον της ΔΕΗ. Η δε εταιρεία έχει φτάσει στο σημείο να συνδιαμορφώνει τις εξελίξεις για την «πράσινη μετάβαση» κι όχι να τις ακολουθεί. Η απολιγνιτοποίηση αποτελεί κορυφαίο στοίχημα και φαίνεται ότι κερδίζεται. Ο Στάσσης κι οι συνεργάτες του έχουν καταστρώσει ένα σχέδιο που θεωρείται το πιο φιλόδοξο μα και εφικτό σε όλη την Ευρώπη.\nΛεπτομέρεια: Το σχέδιο ναι μεν έχει ξεκινήσει από το 2009, αλλά πολλές φορές συνάντησε εμπόδια αν όχι εγκαταλείφθηκε. Τώρα έχει ενεργοποιηθεί βελτιωμένο κι έχει αποκτήσει σαφή προσανατολισμό. Εξ ου και ο Γιώργος Στάσσης ανέφερε προχθές στο Φόρουμ των Δελφών ότι «μέχρι το 2025 ο λιγνίτης πρέπει να είναι παρελθόν, χρονιά που θα προχωρήσουμε στην απολιγνιτοποίηση του σταθμού της Πτολεμαΐδας».\nΚι όχι μόνο αυτό. Η μετοχή της ΔΕΗ από την κατάρρευση του 2019 έχει απογειωθεί. Από τα 2,39 ευρώ στις 8/7/2019, σήμερα και μάλιστα σε καιρό πανδημίας, έχει σκαρφαλώσει στα 8,62 ευρώ! Πώς το έλεγε η παλιά διαφήμιση; Είδες η ΔΕΗ;\nΣτο Φόρουμ των Δελφών ο Γιώργος Στάσσης, εκτός από άλλα υπογράμμισε και το αυτονόητο που για πολλούς δεν είναι τέτοιο κι ας δηλώνουν υπέρμαχοι της προστασίας του ποεριβάλλοντος. Ότι, δηλαδή, η «πράσινη» μετάβαση δεν έχει μόνο οφέλη για το περιβάλλον αλλά και για την ίδια την οικονομία, ενώ αναφέρθηκε στις τιμές του διοξειδίου του άνθρακα που είναι σήμερα στα 50 ευρώ, πριν λίγο καιρό ήταν στα 25 ευρώ και αναμένεται σε μερικά χρόνια να ξεπεράσει τα 100 ευρώ. Η αναγκαιότητα άλλωστε της πράσινης μετάβασης αποδεικνύεται και από το γεγονός πως παρά τη μείωση της οικονομικής δραστηριότητας εξαιτίας της πανδημικής κρίσης, η αύξηση της θέρμανσης του πλανήτη το 2020 ήταν σε παρόμοιο επίπεδο με αυτό του 2014.\nΌλα αυτά, καταδεικνύουν ότι η απολιγνιτοποίηση της ΔΕΗ είναι ένα μεγάλο βήμα για την απαλλαγή της ΔΕΗ από μελλοντικές ζημιές. Ενώ τα στοιχεία δείχνουν ότι η αύξηση της παραγωγής «πράσινης» ενέργειας στην αγορά ΑΠΕ, από 2% που είναι σήμερα θα φτάσει το 20% το 2024!! Άλλωστε ο διευθύνων της ΔΕΗ είναι απόλυτος: «Πρέπει να επωφεληθούμε από το γεγονός πως η παραγωγή ενέργειας από τον ήλιο ή τον αέρα είναι φθηνότερη από την ενέργεια με ορυκτά καύσιμα».\nΚάτι τελευταίο: Στο Φόρουμ των Δελφών ο Γιώργος Στάσσης ανέφερε ότι «η πώληση του 49% του ΔΕΔΔΗΕ θα εξασφαλίσει ένα στρατηγικό εταίρο με τον οποίο θα προχωρήσουμε στην ψηφιοποίηση του δικτύου, θα μειώσουμε το δανεισμό και θα επενδύσουμε στην πράσινη ενέργεια».\nΔΕΗ του παρόντος και του μέλλοντος, αρκεί να μην αρχίσουν πάλι τα «φαντάσματα» να ανεβοκατεβάζουν τους διακόπτες…\nΠροηγούμενο άρθροΠρωτοσέλιδοι βασικοί τίτλοι εφημερίδων της Πέμπτης 13 Μαΐου 2021\nΕπόμενο άρθροΗΠΑ – κορονοϊός: Ο πρόεδρος Μπάιντεν καλεί τους γονείς να εμβολιάσουν τα παιδιά τους


Η λαϊκή οργή στο έλεος του παρακράτος | GREECE / PRESS / NEWS\nΗ λαϊκή οργή στο έλεος του παρακράτος\nη βλαβερή ηλιθιότητα ή συνενοχή των «ηγεσιών»!!!\nσσΟ: Όταν οι παρακρατικοί δολοφόνοι έκαιγαν το Ρεσάλτο, οι πραίτωρες του ΠΑΣΟΚ χειροκροτούσαν τα παιδάκια τους από το προβοκατόρικο “Ρεσάλτο” του Κερατσινίου.\nΔεν υπάρχει Έλληνας πολίτης που να μη περίμενε τη δράση των προβοκατόρων.\nΌταν η λαϊκή οργή είναι ορμητικός χείμαρρος που ξεχειλίζει παντού, δεν χρειάζεται καμία ιδιαίτερη πολιτική οξυδέρκεια για να προβλέψεις τη δράση του παρακράτους.\nΤο είχαμε επισημάνει κουραστικά: Θα στηθούν νέα «δεκεμβριανά» για να συκοφαντήσουν και να τρομοκρατήσουν την παλίρροια της λαϊκής οργής και απελπισίας και ταυτόχρονα να προωθήσουν σχεδιασμούς πολιτικής δικτατορίας και γύψου.\nΔεν χρειάζεται πολύ μυαλό για να αντιληφθεί κανείς ότι τη δικτατορία του ΔΝΤ θα την ακολουθήσει η τρομοκρατία, οι προβοκάτσιες και η ανοικτή πολιτική δικτατορία.\nΗ ατμόσφαιρα ήταν εκρηκτική. Από παντού μύριζε μπαρούτι.\nΗ οργή του κόσμου ξέχειλη στο δρόμο, ατμός συμπιεσμένος, χωρίς κύλινδρο και έμβολο (οργανώσεις των ίδιων των εργατικών και λαϊκών μαζών).\nΟι κομματικές και συνδικαλιστικές παρελάσεις δεν είναι «οργανώσεις μαζών»: Είναι χυλός…\nΈνα σπίρτο και η πυρκαγιά ανάβει.\nΤο σπίρτο το προμηθεύει το παρακράτος και τα εκπαιδευμένα κλιμάκια των προβοκατόρων και μυστικών υπηρεσιών.\nΑπό βγήκαν αυτά τα κλιμάκια των προβοκατόρων;\nΚαι εδώ προκύπτουν οι τεράστιες ευθύνες των κομματικών και συνδικαλιστικών ηγεσιών.\nΕίναι δυνατόν να αφήνουν τέτοιες εκρηκτικές κινητοποιήσεις χωρίς δρακόντεια μέτρα περιφρούρησης, χωρίς πλήθος επιτροπών περιφρούρησης;


Έρευνα-«χαστούκι» για τον Τσίπρα: Αναπόσπαστο κομμάτι της εθνικής ταυτότητας η Ορθοδοξία - «Πατρίς, Θρησκεία, Οικογένεια» το δόγμα των Ελλήνων! - Pentapostagma.gr : Pentapostagma.gr\nΔημοσίευση: 6 Δεκεμβρίου 2018, 12:52 μμ | Ανανέωση: Δεκέμβριος 6, 2018 στις 12:55 μμ\nΈρευνα-χαστούκι για τον Α. Τσίπρα που θέλει να φέρει τα πάνω-κάτω στον εκκλησιαστικό χώρο. Οι Έλληνες πιστεύουν στον Θεό, είναι πιστοί και θεωρούν αναπόσπαστο κομμάτι της εθνικής ταυτότητας την θρησκεία.\nΜία απάντηση-κόλαφος των Ελλήνων, που παρά τον πόλεμο που δέχεται η χριστανοσύνη, ο κόσμος κρατάει ψηλά την σημαία και δίνει ηχηρή απάντηση στους παγκοσμιοποιητές!\nΟι νέοι Ελληνες, 18 έως 34 ετών, καταλαμβάνουν υψηλότατη θέση στο σχετικό ερώτημα, ξεπερνώντας ακόμη και χώρες όπως η Ρωσία και η Βουλγαρία.\nΤα πιστεύω που κρατούν ενωμένους τους Έλληνες εδώ και δεκαετίες δεν έχουν πάψει να υφίστανται παρά τις πολλαπλές προσπάθειες του κράτους να τα αναιρέσει.\nΗ έρευνα τα λέει όλα, όσοι και να προσπαθούν να διαγράψουν τα ήθη και έθιμα της χώρας, θα βρίσκουν πάνω σε τοίχο!


Τετάρτη, 21 Αυγούστου 2019 09:16\nΑπό τις 26 Αυγούστου αρχίζουν οι εγγραφές και επανεγγραφές στα τμήματα της Κοινωφελούς Επιχείρησης Πολλαπλής Ανάπτυξης Δήμου Βέροιας. Μπορείτε να επιλέξετε ένα τμήμα που ταιριάζει σε σας ή στα παιδιά σας και να περάσετε δημιουργικά τις ελεύθερες ώρες σας, στην Αντωνιάδεια Στέγη Γραμμάτων και Τεχνών.\nΤα τμήματα που θα λειτουργήσουν το εκπαιδευτικό έτος 2019-2020 είναι, το Δημοτικό Ωδείο Βέροιας, η Σχολή Χορού, το τμήμα Λαογραφίας και τμήματα Εικαστικών. Στελεχώνονται από πτυχιούχους και διπλωματούχους καθηγητές με εμπειρία στην παιδαγωγική. Οι μαθητές έχουν την ευκαιρία να συμμετέχουν στις εκδηλώσεις των τμημάτων τους αλλά και να παρακολουθούν σεμινάρια σ’ όλη τη διάρκεια του εκπαιδευτικού έτους.


Πώς να κάνετε διάκριση μεταξύ μηχανής σήμανσης ινών με λέιζερ - GEM LASER LIMITED\nΥπάρχουν ποικίλες μηχανές σήμανσης ινών, πώς μπορείτε να διακρίνετε μεταξύ των διαφόρων τύπων μηχανών σήμανσης ινών λέιζερ; αφήστε το λέιζερ GEM να σας παρουσιάσει.\n1. Διαχωρίστε τα διαφορετικά μήκη κύματος λέιζερ.\nΜηχανή σήμανσης βαθιάς υπεριώδους λέιζερ: 266 nm\nΠράσινη μηχανή σήμανσης λέιζερ: 532nm\nΜηχανή σήμανσης λέιζερ YAG ελαφριά αντλία: 1064nm\nΗμιαγωγός πλευρική αντλία YAG μηχανή σήμανσης λέιζερ, ημιαγωγών τέλος αντλία YAG λέιζερ σήμανση μηχανή: 1064nm\nΜηχανή σήμανσης ινών με λέιζερ: 1064nm\nΜηχανή σήμανσης CO2 λέιζερ: 10.64um\n2. Διάκριση μεταξύ διαφορετικών αρχών εργασίας.\nΗ μηχανή σήμανσης λέιζερ με αντλία YAG: με τη χρήση λαμπτήρα κρυπτών ως πηγής ενέργειας (Ji Liyuan ND: YAG), ως αποτέλεσμα του μέσου λέιζερ, ένα συγκεκριμένο μήκος κύματος μπορεί να προωθήσει τη μετάβαση στο επίπεδο παραγωγής του υλικού εργασίας για να απελευθερώσει το λέιζερ ενίσχυση της ενέργειας λέιζερ μετά το σχηματισμό δέσμης λέιζερ για την επεξεργασία υλικού.\nΜηχανή σήμανσης λέιζερ CO2: Το αέριο CO2 φορτίζεται στο σωλήνα εκκένωσης ως μέσο για τη δημιουργία λέιζερ. Όταν εφαρμόζεται υψηλή τάση στο ηλεκτρόδιο και δημιουργείται στο στόμιο εκκενώσεως, τα μόρια αερίου απελευθερώνονται στο λέιζερ και η δέσμη λέιζερ θα υποστεί επεξεργασία στο υλικό μετά την ενίσχυση της ενέργειας του λέιζερ.\nΗ μηχανή σήμανσης λέιζερ με πλευρική αντλία ημιαγωγών: Χρησιμοποιώντας το μήκος κύματος της δίοδος λέιζερ διόδου 808nm για την άντληση μέσου Nd: YAG, έτσι ώστε το μέσο να δημιουργεί μεγάλο αριθμό ανεστραμμένων σωματιδίων. Κάτω από τη δράση του διακόπτη Q, σχηματίζεται η έξοδος του γιγαντιαίου παλμικού λέιζερ με μήκος κύματος 1064nm και η απόδοση ηλεκτρο-οπτικής μετατροπής είναι υψηλή.\nΗ μηχανή σήμανσης λέιζερ με άκρο αντλίας ημιαγωγού YAG: η αντλία ημιαγωγών (808nm) αντλείται απευθείας από την ακραία επιφάνεια του κρυστάλλου λέιζερ και το λέιζερ παράγεται από την έξοδο της ομάδας οπτικών καθρεπτών. Η αποτελεσματικότητα της γραμμικής μετατροπής φωτός βελτιώνεται σημαντικά.\nΜηχάνημα σήμανσης λέιζερ οπτικών ινών: άμεσο λέιζερ εξόδου από οπτικές ίνες\n3. Διαχωρίστε μεταξύ του επισημασμένου εύρους τιμών και της τιμής.\nCO2 λέιζερ σήμανση μηχανή: χρησιμοποιείται κυρίως σε μη μεταλλικά (ξύλο, ακρυλικό, χαρτί, δέρμα, κλπ.), Η τιμή είναι φθηνή.\nΠράσινη μηχανή σήμανσης λέιζερ, μηχανή σήμανσης UV λέιζερ: κυρίως για high-end εξαιρετικά λεπτό IC και άλλα προϊόντα. Η τιμή είναι υψηλή, το προϊόν προσαρμόζεται.\nΕλαφριά αντλία YAG λέιζερ σήμανση μηχανή: χρησιμοποιείται κυρίως σε μέταλλο, πλαστικό και άλλα προϊόντα χαμηλής ζήτησης, λέιζερ σήμανση μηχανή είναι μέτρια τιμή.\nΜηχανή σήμανσης με λέιζερ πλαϊνή αντλία ημιαγωγών: ίδια με την μηχανή σήμανσης λέιζερ YAG, αλλά είναι πιο σταθερή και η τιμή είναι μέτρια.\nΜηχάνημα σήμανσης με λέιζερ τερματικού ημιαγωγού: το ίδιο με το μηχάνημα σήμανσης λέιζερ YAG, σταθερό και εξοικονόμηση ηλεκτρικής ενέργειας, αλλά για high-end παραγωγή, υψηλή τιμή.\nΜηχάνημα σήμανσης λέιζερ οπτικών ινών: λεπτή σήμανση, εξοικονόμηση ηλεκτρικής ενέργειας, χωρίς συντήρηση, για κινητά τηλέφωνα, κλειδιά και άλλα προϊόντα υψηλής τεχνολογίας. Υψηλή τιμή.\nΣυνολικά, αυτές οι συμβουλές είναι πολύ χρήσιμες για τη σήμανση της μηχανής σήμανσης ινών λέιζερ. Η εξοικείωση και η γνώση αυτών των κόλπα πρέπει να γίνουν για τους χειριστές. Ελπίζουμε επίσης ότι οι ασκούμενοι θα δουν αυτές και κάποια βοήθεια.\nΟλοκληρωμένη με εξαιρετικά πρότυπο διαμόρφωση, η μηχανή σήμανσης μικρών ολοκληρωμένων ημιαγωγών Semiconductor που αναπ...\n1. κοπής τομή ομαλή, λεπτή, για να καλύψει ολόκληρο το ύφασμα blanking, processing2. εισαγόμενη γραμμική πλάκα ολίσθησης και τ...\nΑντιμετώπιση της πλαστογραφίας με κάρτα αναγνώρισης υποστήριξης με λέιζερ στην Ουρουγουάη\tDec/11\t2017\nΈνα μικρό τέχνασμα για την αποφυγή ακτινοβολίας από μηχανές κοπής λέιζερ\tDec/11\t2017\nΗ Wuhan θα κατασκευάσει μια βάση λέιζερ ακριβείας για να σπάσει το μονοπώλιο τεχνολογίας ξένου πυρήν\tDec/11\t2017\nΠώς είναι η μηχανή κοπής λέιζερ ταξινομημένη σύμφωνα με τη δομή;\tDec/11\t2017


22.665 κλήσεις για παράνομη στάθμευση μέσα στο 2014 - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΣύμφωνα με την Εφημερίδα Δημοκρατία, οι αστυνομικοί της Τροχαίας φέτος, από την αρχή του έτους μέχρι τις 16 Σεπτεμβρίου, έκοψαν διπλάσιες κλήσεις σε σχέση με το ανυστοιχο περσινό διάστημα και, όπως λέει ο διευθυντής Τροχαίας θεσσαλονίκης Θεόδωρος Τυριακίδης, «δεν υπάρχει καμία βελτίωση στην καθημερινότητα των πολιτών».\nΣυγκεκριμένα, σύμφωνα με στοιχεία της Τροχαίας, από 1ης Ιανουαρίου μέχρι 16 Σεπτεμβρίου 2014 βεβαιώθηκαν στο κέντρο της θεσσαλονίκης 22.665 κλήσεις για παραβάσεις που αφορούν παράνομες σταθμεύσεις, ενώ το αντίστοιχο διάστημα πέρυσι ο αριθμός ήταν 11.471 κλήσεις.\n«Οσες κλήσεις και να κόβουν οι αστυνομικοί, το αποτέλεσμα είναι ακριβώς το ίδιο. Εφόσον δεν υπάρχουν σωστές υποδομές στο κέντρο της πόλης, εφόσον δεν υπάρχουν χώροι στάθμευσης, ο κάθε οδηγός κατεβαίνει στο κέντρο και παρκάρει όπου βρεί, σε διαβάσεις σε πεζοδρόμια, σε ράμπες αναπήρων…» περιγράφει ο κ. Τυριακίδης.\nΟλα τα παραπάνω συνθέτουν την άκρως προβληματική εικόνα της θεσσαλονίκης και την άμεση ανάγκη για λύσεις στο σοβαρό κυκλοφοριακό που αντιμετωπίζει, ενώ από την Τρίτη «τρέχει» η Ευρωπαϊκή Εβδομάδα Κινητικότητας (ΕΕΚ), όπου συμμετέχουν φορείς της πόλης, οε μια προσπάθεια να προωθηθούν μέτρα προς όφελος της εναλλακτικής και βιώσιμης μετακίνησης.\nΗ φετινή ΕΕΚ έχει σύνθημα «Οι δρόμοι μας… η επιλογή μας» και συμμετέχουν περισσότερες από 1.670 ευρωπαϊκές πόλεις και φορείς αστικών συγκοινωνιών. Η διάρκειά της είναι μέχρι τις 22 Σεπτεμβρίου, με κορύφωση των δράσεων την -καθιερωμένη πλέον- Ημέρα Χωρίς Αυτοκίνητο.\nΣε αυτό το διάστημα, στη θεσσαλονίκη διοργανώνονται εκδηλώσεις με στόχο την ευαισθητοποίηση των πολιτών και των φορέων, κυρίως προς την κατεύθυνση της χρήσης των μέσων μαζικής μεταφοράς και εναλλακτικών τρόπων μετακίνησης.\nΜεταξύ άλλων, «τρέχουν» μηνύματα σης «έξυπνες» στάσεις και στο εσωτερικό των λεωφορείων σε συνεργασία με τον ΟΑΣΘ, ενώ μοιράζονται και φυλλάδια του ΣΑΣΘ για τα εναλλακπκά μέσα μετακίνησης. Ο Δήμος θεσσαλονίκης θα συμμετέχει με την πεζοδρόμηση της λεωφόρου Νίκης, στις 21 Σεπτεμβρίου, από τις 11 χο πρωί έως πς 5 το απόγευμα.\nTags: ΑΣΤΥΝΟΜΙΑΘΕΟΔΩΡΟΣ ΤΥΡΙΑΚΙΔΗΣΘΕΣΣΑΛΟΝΙΚΗΚΛΗΣΕΙΣΚΥΚΛΟΦΟΡΙΑΚΟ ΚΟΜΦΟΥΖΙΟΠΑΡΑΝΟΜΗ ΣΤΑΘΜΕΥΣΗΤΡΟΧΑΙΑ\nNext story Έρχονται 80 υπόγειοι κάδοι σκουπιδιών\nPrevious story ΤΑΙΠΕΔ: Ενδιαφέρον εξαγοράς για το διατηρητέο στην Άνω Πόλη


Αγροτεμάχιο προς πώληση στον Αγ. Ευφημία Κεφαλονιάς - Enos Properties\nΑγροτεμάχιο προς πώληση στον Αγ. Ευφημία Κεφαλονιάς\nID ακινήτου: 2351\nΤιμή (€): 150.000\nΓη: 5.634 τ.μ.\nΠωλείται αγροτεμάχιο 5.634 τ.μ στο τουριστικό χωριό Αγ. Ευφημία. Το ακίνητο βρίσκεται στον επαρχιακό δρόμο Αγ. Ευφημία – Φισκάρδο. Αυτό το κατάλυμα απέχει μόλις 700μ. από το κέντρο της Αγίας Ευφημίας.\nΑπόσταση από το Αργοστόλι ≈ 29 km\nΚοντινότερη παραλία στα ≈ 1 km\n(μικρές παραλίες της περιοχής)\nαγροτεμάχιο στην Αγία Ευφημία\nΠεριοχή: Αγία Ευφημία\nΤετραγωνικά μέτρα: 5.634\nΚατάσταση: Αγροτεμάχιο και οικοδομήσιμο\nΑπόσταση από τη Σάμη: περίπου 8 χλμ από το λιμάνι της Σάμης\nΑπόσταση από την Αγία Ευφημία: περίπου 700 μέτρα\nΑπόσταση από την παραλία: Περίπου 1 χιλιόμετρο από τις μικρές παραλίες της περιοχής\nΠωλείται αγροτεμάχιο 5.634 τ.μ στο τουριστικό χωριό Αγ. Ευφημία, στην Κεφαλονιά, στην Ελλάδα. Το ακίνητο βρίσκεται στον επαρχιακό δρόμο Αγ. Ευφημία – Φισκάρδο.\nΑυτό το ακίνητο βρίσκεται μόλις 700 μέτρα από το κέντρο της Αγίας Ευφημίας, όπου ο επισκέπτης θα βρει εστιατόρια, καφετέριες, σούπερ μάρκετ, φαρμακείο, ξενοδοχεία, ενοικιαζόμενα δωμάτια, τουριστικά καταστήματα, ψαροταβέρνες κ.α. Η περιοχή είναι ιδιαίτερα τουριστικά ανεπτυγμένη και τα τελευταία χρόνια έχουν κατασκευαστεί τουριστικά καταλύματα για να καλύψουν τη συνεχώς αυξανόμενη ζήτηση. Το οικόπεδο απέχει μόλις μερικές εκατοντάδες μέτρα από τις μικρές παραλίες της περιοχής. Περίπου 8 χιλιόμετρα μακριά βρίσκεται η Σάμη, που είναι το μεγαλύτερο λιμάνι του νησιού και τουριστικό κέντρο. Στη Σάμη θα βρείτε κάθε είδους καταλύματα, ψαροταβέρνες και καφετέριες δίπλα στη θάλασσα, ταχυδρομείο, πυροσβεστικό και αστυνομικό τμήμα, κέντρο υγείας και άλλες δημόσιες υπηρεσίες.\nΑκίνητα: Αγία Ευφημία


Το πρόβλημα τού μεγέθους\nΤο γλυκό μυστήριο της Ενορίας // Ενορία και Ευχαριστία: Η Ορθόδοξη Εμπειρία στον Δυτικό Κόσμο // Η ενότητα της Εκκλησίας "εν τη Θεία Ευχαριστία και τω Επισκόπω" κατά τους τρεις πρώτους αιώνες // Ιστορική προπαρασκευή και πρώτη εμφάνιση της ενορίας\nΠρεσβυτέρου Σταύρου Κοφινά\nΠηγή: "Ενορία: Προς μια νέα ανακάλυψή της" Εκδόσεις "Ακρίτας". Β΄ Έκδοση Αθήνα 1993. Σελ. 113-124. Ενότητα: "Ενορία: Εντάσεις και επιλογές".\nΑπόσπασμα από την ενότητα τού βιβλίου με θέμα: "Ενορία: Εντάσεις και επιλογές".\nΟ τομέας που έχει γίνει κεντρικό ζήτημα στην αστική κοινωνία που ζούμε είναι αυτός του μεγέθους. Το πρόβλημα έχει δύο πλευρές: το μέγεθος της ενορίας σε σχέση με τους ανθρώπους και το μέγεθος του ναού. Μπορεί ένας να έχει την πραγματική αίσθηση της κοινότητας και εκκλησιαστικής ενότητας σε ένα τρομακτικά τεράστιο ναό με εκατοντάδες ανθρώπους που δεν έχουν σχέση ο ένας με τον άλλον, ούτε έχουν τίποτα κοινό στην καθημερινή τους ζωή και που δε γνωρίζουν ούτε τον ιερέα της ενορίας; Μπορεί ένας να αισθανθεί τη θαλπωρή μιας Χριστιανικής κοινότητας που εκφράζεται στη λειτουργική της ζωή σε ένα τεράστιο στο μέγεθος ναό με μόλις μια φούχτα ανθρώπων να τον γεμίζουν; (Αυτό συμβαίνει εξίσου σε πολλές επαρχιακές ενορίες όσο και σε πολλές εγκαταλελειμμένες κεντρικές αστικές ενορίες). Αυτές οι ερωτήσεις είναι τόσο κοινότυπες που οι απαντήσεις τους είναι προφανείς.\nΜε το πρόβλημα του μεγέθους του ναού θα ασχοληθούμε παρακάτω. Εδώ, θα πρέπει να λεχθεί σύντομα πως οι μεγάλοι ναοί, από τη μια μεριά μιμούνται τους αυτοκρατορικούς ναούς που επιθυμούσαν να εκφράσουν τη δόξα του Βυζαντίου και από την άλλη μεριά, προσπαθούν να συναγωνισθούν τους γοτθικούς ναούς της Δύσης. Αυτοί οι μεγάλοι ναοί αν όχι τίποτε άλλο είναι παραπλανητικοί. Δεν ζούμε πια στη δόξα του Βυζαντίου αλλά στη δόξα της τεχνολογικής εποχής που έχει τις ρίζες της στο δυτικό πολιτισμό, ένα πολιτισμό που παρερμηνεύει το πρόσωπο του Θεού. Ο Θεός της Δύσης είναι ένας Θεός προσβεβλημένος και άγριος, γεμάτος οργή για την ανυπακοή των ανθρώπων που με καταστροφικό πάθος θέλει να βασανίζει αιώνια όλη την ανθρωπότητα για τις αμαρτίες της, εκτός αν λάβει κάποια άπειρη ικανοποίηση του τρωθέντος εγωισμού του9. Επειδή αυτός ο Θεός έχει υιοθετηθεί από το μεγαλύτερο μέρος του πληθυσμού, είναι αναγκαίο να κηρυχθεί η πραγματική του εικόνα. Εξ αιτίας αυτής της αλλοίωσης το μήνυμα της ενσάρκωσης και της ανάστασης που αποκαλύπτουν το αληθινό πρόσωπο του Θεού, πρέπει να εκφρασθούν στην εποχή μας με πίστη, ταπεινοφροσύνη και έργα που εκφράζουν την αγάπη του Θεού και τον απόλυτο σεβασμό του για ανθρώπινη ελευθερία. Χρειάζεται να θυμόμαστε ότι η μεγαλειότητα της Εκκλησίας εκφράζεται με την απλότητά της.\nΕδώ, ίσως είναι το κρίσιμο σημείο του θέματος που μας απασχολεί: ότι τα κίνητρα που κρύβονται πίσω από την ανέγερση των περισσοτέρων μεγάλων ναών σήμερα, βασίζονται στη ματαιοδοξία μας. Τη φαρισαϊκή πνευματικότητά μας και επιθυμία μας να κατευνάσουμε ένα Θεό που φοβόμαστε περισσότερο από όσο αγαπάμε. Είναι επίσης ένας τρόπος για να επιβεβαιώσουμε στον εαυτό μας ότι εμείς (ποιμένες και ποιμαινόμενοι) εκτελούμε το έργο μας καλά, όταν στην πραγματικότητα δεν το κάνουμε.\nΤο μέγεθος του ναού είναι κάπως μικρότερο πρόβλημα από εκείνο του μεγέθους της ενορίας σε σχέση με τον αριθμό των ψυχών που χρειάζονται φροντίδα. Ήδη έχουμε φθάσει στο σημείο που αρκετές ενορίες αποτελούνται από 50.000 ψυχές. Αν τέσσερις Ιερείς είναι διορισμένοι σε μια τέτοια ενορία χωρίς να έχουν άλλες ευθύνες (καθηγητές σε σχολεία, συνοδικοί και μητροπολιτικοί υπάλληλοι, ημισυνταξιούχοι, ασχολούμενοι με αναπήρους κ.λπ.) και έκαστος πραγματοποιήσει μια ηρωική προσπάθεια επισκεπτόμενος είκοσι ανθρώπους την εβδομάδα, και οι τέσσερις θα επισκεφθούν 4.160 Ανθρώπους σε ένα χρόνο. Δηλαδή θα έχουν επισκεφθεί περίπου το 8% των ενοριτών. Μαζί με όλες τις άλλες ευθύνες της διοίκησης, καθημερινές ακολουθίες, μυστήρια και ειδικές ενασχολήσεις, θα χρειασθούν δώδεκα χρόνια για να επισκεφθούν όλους τους ανθρώπους της ενορίας. Έχοντας υπ' όψη ότι το κύριο χαρακτηριστικό της αστικής κοινωνίας είναι η μετακίνηση του πληθυσμού της, θα ήταν μια λανθασμένη υπόθεση να θεωρήσουμε ότι ο καθένας (ακόμη και οι Ιερείς) θα παρέμεναν στην ίδια ενορία για τόσο μεγάλο χρονικό διάστημα.\nΑυτή η περιγραφή είναι αρκετά συντριπτική, αλλά εάν το εξετάσουμε από κοντά, ίσως είναι ένα επιφανειακό συμπέρασμα. Άσχετα από το πόσο μεγάλη είναι μια ενορία, κάποιος θα πρέπει να στοιχειοθετήσει το συμπέρασμά του εξετάζοντας ορισμένα κριτήρια. Πρέπει να αναρωτηθούμε αν όλοι οι άνθρωποι που μένουν σε μια ενορία πρέπει να θεωρούνται μέλη αυτής της ενορίας. Για να γίνουμε πιο ακριβείς, μπορούμε να γνωρίζουμε αν όλοι όσοι μένουν σε μια ενορία θεωρούν τους εαυτούς τους μέλη του Σώματος του Χριστού, αν πράγματι πιστεύουν καθόλου στον Θεό; Είναι η ενορία ενός αναγκαστικά εκεί όπου βρίσκεται η γειτονιά του ή είναι εκεί όπου αυτός έχει περισσότερους πνευματικούς και διαπροσωπικούς δεσμούς; Πολλοί κάτοικοι των πόλεων σήμερα μένουν σε μια περιοχή της πόλεως και εκκλησιάζονται κάπου αλλού εκτός από την ενορία που μένουν. Από την άλλη πλευρά, πολλοί που έρχονται από τις αγροτικές περιοχές της χώρας και κατοικούν κατά διαστήματα σε πόλεις, εκκλησιάζονται μόνο όταν βρίσκονται στις αγροτικές αυτές περιοχές. Οφείλεται αυτό σε μια θρησκευτικότητα που βασίζεται στη συναισθηματικότητα ή αποκαλύπτει την απρόσωπη εικόνα που οι ενορίες των πόλεων έχουν υιοθετήσει;\nΠρέπει να γνωρίζουμε ότι οι άνθρωποι βασίζουν τη ζωή τους γύρω από ένα συναισθηματικό παρελθόν, διότι δεν έχουν ένα συγκεκριμένο παρόν ή ένα ελπιδοφόρο μέλλον. Όλοι αυτοί οι προβληματισμοί δεν μας βοηθούν μόνο να σχηματίσουμε μια προοπτική γύρω από το πρόβλημα του μεγέθους της ενορίας, αλλά μας βοηθούν ακόμη να σχηματίσουμε τα κριτήρια των προτεραιοτήτων με τις οποίες μπορούμε να αντιμετωπίσουμε ικανοποιητικά τις ποιμαντικές ανάγκες των ενοριτών μας, άσχετα από το πόσοι είναι. Κάνοντας αυτό μπορούμε να διαπιστώσουμε ότι υπάρχουν τρόποι αντιμετωπίσεως του προβλήματος.\nΠρώτα από όλα ο αριθμός των ανθρώπων σε μια ενορία δεν είναι τόσο σημαντικός όσο ο αριθμός των σπιτιών. Ένα σπίτι έχει κατά μέσον όρο τρεις ή τέσσερις ανθρώπους. Επισκεπτόμενοι ένα σπίτι έχουμε πολλές φορές άμεση επαφή με περισσότερες από μια οικογένειες. Χωρίς αμφιβολία ο Ιερέας θα έπρεπε να επισκέπτεται τους ενορίτες του στα σπίτια τους. Αλλά να έχει και τη δυνατότητα να γνωρίσει τους ενορίτες του μέσα στα πλαίσια του ναού. Είναι αξιοθαύμαστο πόσο πολύ κόσμο μπορεί να ανακαλύψει μέσω των διαφόρων μυστηρίων και ακολουθιών που τους φέρουν σε επαφή με την Εκκλησία. Είναι εξαιρετικά χρήσιμο να δημιουργούνται μικρές ομάδες γνωριμίας με αυτούς τους ανθρώπους. Αυτό δεν επιτρέπει μόνο στον Ιερέα να γνωρίσει το ποίμνιό του, αλλά επίσης παρέχει τη δυνατότητα στους ενορίτες να γνωρισθούν μεταξύ τους.\nΗ δημιουργία μικρών ομάδων δεν είναι μια πρόσφατη καινοτομία. Ο άγιος Παχώμιος δημιούργησε μικρές ομάδες για να οργανώσει την πρώτη μοναστική του κοινότητα, η οποία είχε χίλιους τριακόσιους άνδρες10. Σε μια αστική κοινωνία όπου οι σχέσεις είναι τόσο αποξενωμένες και οι άνθρωποι ζουν ανώνυμα μεταξύ τους, κάτι τέτοιο είναι ουσιαστικό. Η θλιβερή πραγματικότητα όμως είναι πως λίγοι από μας τους Ιερείς εκμεταλλεύονται τις διάφορες ευκαιρίες που μας παρέχονται για να γνωρίσουμε τους ενορίτες μας και να έχουμε μια διαρκή σχέση μαζί τους. Ένας θα μπορούσε να υποστηρίξει ότι μαζί με άλλα εμπόδια, ο αριθμός των Ιερέων της κάθε ενορίας είναι περιορισμένος για να εργασθεί κατ' αυτόν τον τρόπο. Αλλά η μορφοποίηση της κάθε ενορίας ανεξάρτητα από το μέγεθος της Χριστιανικής κοινότητας, είναι πραγματοποιήσιμη μόνον εάν κρατούμε αταλάντευτη την πεποίθηση ότι πρέπει να γνωρίζουμε το ποίμνιό μας. Όπως και μεις, ως ποιμένες, πρέπει να γνωριζόμαστε απ' αυτό. (Ιωάν. 10. 13).\nΊσως το μεγαλύτερο εμπόδιο στην υλοποίηση αυτού είναι πως έχουμε χάσει τον προσανατολισμό μας ως προς το σκοπό της ενορίας, ιδιαίτερα μέσα στην αστική τεχνοκρατική κοινωνία που ζούμε. Έχουμε φθάσει έτσι στο σημείο όπου, σε πολλές περιπτώσεις, η περισσότερο αντιεκκλησιαστική έκφραση της ζωής της Εκκλησίας βρίσκεται μέσα στις ενορίες μας. Έχουμε χάσει την προοπτική της Αποστολής της ενορίας σε σημείο που η δομή της ενορίας έχει αποξενωθεί από την εκκλησιολογία που πρέπει να εκφράζει.\n9. Αλεξάνδρου Καλομοίρου: "Ο Πύρινος Ποταμός", Αθήναι 1985, σελ. 14.\n10. Παλλάδος, Λαυσαϊκή Ιστορία. Μigne 34. 1099.\nΔημιουργία αρχείου: 7-11-2014.\nΤελευταία ενημέρωση: 7-11-2014.


Κωδικός Περιοχής Diyala (Baquba)\nΠόλη ή Περιοχή: Diyala (Baquba)\nΟ κωδικός περιοχής για την Diyala (Baquba) είναι 25. Για τον πλασματικό αριθμό τηλεφώνου 9996724 και τον κωδικό περιοχής 25 ο αριθμός που θα καλέσετε είναι ο 25 9996724. Και το Diyala (Baquba) βρίσκεται στη Ιράκ.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 9996724, τον κωδικό περιοχής 25 (Diyala (Baquba)) και τον Κωδικός κλήσης χώρας 00964 ο αριθμός που θα καλέσετε είναι ο 00964 25 9996724. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 25- πρέπει επίσης να καλείται.\nΑν βρίσκεστε εκτός της Ιράκ και θέλετε να καλέσετε ένα άτομο στο Diyala (Baquba), εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Ιράκ είναι το +964 (00964), οπότε αν βρίσκεστε στην Ελλάδα και θέλετε να καλέσετε ένα άτομο στο Diyala (Baquba), θα πρέπει να προσθέσετε στον αριθμό τηλεφώνου του εν λόγω ατόμου το +964 25 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 9996724, τον κωδικό περιοχής 25 (Diyala (Baquba)) και τον Κωδικός κλήσης χώρας 00964 ο αριθμός που θα καλέσετε είναι ο 00964 25 9996724.


Κωδ. Προϊόντος: DYW54\nFisher Price Μίνι Περιστρεφόμενο Με Ζωάκια (DYW54).Οι βόλτες με το καρότσι γίνονται πιο διασκεδαστικές με αυτό το περιστρεφόμενο καροτσιού της Fisher-Price. Πέντε χρωματιστά κρεμαστά ζωάκια ενθαρρύνουν το μωρό σας να τα πιάσει και να τα χτυπήσει. Το φως του ήλιου διαπερνά τους άξονες του περιστρεφόμενου και φωτίζει το διαφανές ελεφαντάκι, το βατραχάκι και το λιονταράκι κεντρίζοντας την προσοχή του μωρού. Ω, γεια σας ζωάκια! Το μαλακό πάντα με την κουδουνίστρα και το μαϊμουδάκι με τον ήχο βρίσκονται κοντά στο μωρό για να μπορεί να τα πιάσει και να εξερευνήσει τις υφές τους. Προσαρμόστε τον κρίκο του περιστρεφόμενου στο καρότσι και είστε έτοιμοι για τη βόλτα σας! Εκεί όπου η ανάπτυξη συναντά το παιχνίδι. Ανάπτυξη Αισθήσεων: Τα έντονα χρώματα, τα σχέδια, τα φιλικά ζωάκια και η απαλή κίνηση του περιστρεφόμενου αναπτύσσουν την όραση του μωρού. Κινητική Ανάπτυξη: Το περιστρεφόμενο ενθαρρύνει το μωρό να πιάσει και να χτυπήσει τα παιχνίδια αναπτύσσοντας έτσι την κινητικές του ικανότητες.\nΕτικέτες: Fisher Price Μίνι Περιστρεφόμενο Με Ζωάκια (DYW54)


Σοκολάτα με στέβια… – karkinaki.gr | Μιλάμε για τον παιδικό καρκίνο\nΒρίσκεστε εδώ: Home › Διατροφή › Σοκολάτα με στέβια…\nΣοκολάτα με στέβια…\nΔιατροφή\t 3 Μαρτίου 2015 0 karkinaki\nΗ σοκολάτα θεωρείται γλυκός πειρασμός. Γι’ αυτό το λόγο είναι από τις πρώτες τροφές που εξαιρούνται σε περιόδους δίαιτας και ειδικής διατροφής. Χαρακτηριστική είναι η περίπτωση των παιδιών με καρκίνο, ιδιαίτερα τις περιόδους που βρίσκονται σε θεραπείες, οπότε φροντίζουμε να αποφεύγουν “ύποπτες” τροφές. Ωστόσο νέες μελέτες αποδεικνύουν πλέον την ευεργετική επίδραση της σοκολάτας στον οργανισμό.\nΗ σοκολάτα περιέχει σημαντικές ποσότητες από μαγνήσιο, φώσφορο, ασβέστιο, σίδηρο, φυτικές ίνες, πολυφαινόλες και λιποδιαλυτές βιταμίνες. Τα θρεπτικά αυτά συστατικά την καθιστούν απόλυτα ωφέλιμη για τον οργανισμό, συμβάλλοντας στην πρόληψη της υπέρτασης και των καρδιαγγειακών νοσημάτων. Η κατανάλωση σοκολάτας αυξάνει τα επίπεδα σεροτονίνης και ενδορφινών στον οργανισμό ρυθμίζοντας τη διάθεση.\nΟι σοκολάτες Chocolatina με στέβια,σε τέσσερις υπέροχες γεύσεις Μαύρη, Γάλακτος, Γάλακτος με πορτοκάλι, Γάλακτος με Crispies, χωρίς προσθήκη ζάχαρης, με χαμηλό γλυκαιμικό δείκτη και υψηλή περιεκτικότητα σε κακάο αποτελούν την καλύτερη επιλογή για τους λάτρεις της σοκολάτας.


Βενζινοκίνητο Αλυσοπρίονο McCulloch - CS 450 ELITE\nΝέο, πανίσχυρο μοντέλο, για εκείνους που αναζητούν επαγγελματικές αξίες στο αλυσοπρίονό τους. Είναι πλήρως εξοπλισμένο ώστε να ανταπεξέρχεται ακόμη και στις πιο απαιτητικές εργασίες. Η τεχνολογία κινητήρων Oxypower προσφέρει μεγαλύτερη ισχύ, με μικρότερη κατανάλωση καυσίμου και μειωμένη εκπομπή καυσαερίων. Διαθέτει βαλβίδα αποσυμπίεσης, σύστημα SoftStart, διάφανη ένδειξη καυσίμου και ενιαίο διακόπτη εκκίνησης/ στοπ. Αυτόματο τέντωμα αλυσίδας για εύκολη συναρμολόγηση και χρήση. Εύκολη συντήρηση, χάρη στο καπάκι με κλιπς που εξασφαλίζει την εύκολη πρόσβαση στο φίλτρο και το μπουζί καθώς και το μπουζόκλειδο που βρίσκεται ενσωματωμένο στη χειρολαβή.\nΕίναι ένα ελαφρύ και εύχρηστο αλυσοπρίονο, ιδανικό για εργασίες όπως κλάδεμα δέντρου ή κοπή καυσόξυλων, στον κήπο του σπιτιού σας. Με μεγάλη χωρητικότητα και σχεδιασμό κατάλληλο για άνετη χρήση. Με αντλία καυσίμου και ηλεκτρονική ανάφλεξη για αξιόπιστη και εύκολη εκκίνηση. Εργονομικά σχεδιασμένες χειρολαβές με αντικραδασμικό σύστημα. Φρένο αλυσίδας διπλής δράσης που ενεργοποιείται αυτόματα σε περίπτωση ξαφνικής αντίδρασης.


Με 261 «ναι» Πρόεδρος της Δημοκρατίας η Αικατερίνη Σακελλαροπούλου - Verianet\n23 Ιαν 2020 00:02\nΗ Αικατερίνη Σακελλαροπούλου εξελέγη πρώτη γυναίκα Πρόεδρος της Ελληνικής Δημοκρατίας. Συνολικά ψήφισαν 294 βουλευτές, ενώ σημειώθηκαν και 6 απουσίες.\nΑπό την ψηφοφορία απουσίαζαν οι βουλευτές Α. Σαμαράς (ΝΔ), Τρ. Αλεξιάδης (ΣΥΡΙΖΑ), Ν. Συρμαλένιος (ΣΥΡΙΖΑ), Κ. Ζουράρις (ΣΥΡΙΖΑ), Αλ. Μεϊκόπουλος (ΣΥΡΙΖΑ) και Κ. Αδάμου (ΜέΡΑ2%). Οι κ. Σαμαράς, Αλεξιάδης και Συρμαλένιος έστειλαν επιστολή με την οποία δήλωναν ότι εάν παρίσταντο θα ψήφιζαν την κ. Σακελλαροπούλου, ενώ η κα Αδάμου ότι θα ψήφιζε «παρών». Δεν έστειλαν επιστολή οι κ. Μεϊκόπουλος και Ζουράρις.\n«Το αποτέλεσμα της ψηφοφορίας επιβεβαιώνει ότι στα μεγάλα μπορούμε να συμφωνήσουμε για μια Ελλάδα που μπαίνει σε μια νέα εποχή με πρώτη γυναίκα Πρόεδρο την Αικατερίνη Σακελλαροπούλου», δήλωσε ο πρωθυπουργός, Κυριάκος Μητσοτάκης, ο οποίος επικοινώνησε τηλεφωνικά με την νεοεκλεγείσα Πρόεδρο για να τη συγχαρεί.\nΗ πρόεδρος του Κινήματος Αλλαγής, Φώφη Γεννηματά, επικοινώνησε το απόγευμα με τη νέα Πρόεδρο της Δημοκρατίας και τη συνεχάρη για την εκλογή της. Η κ. Γεννηματά μετέφερε στην κ. Σακελλαροπούλου τη διπλή χαρά της καθώς το Κίνημα Αλλαγής είναι το μόνο κοινοβουλευτικό κόμμα που στήριξε ομόφωνα την εκλογή της.\n11:49 AM - Jan 22, 2020\nΤη νέα Πρόεδρο Δημοκρατίας συνεχάρη και ο πρόεδρος της Κυπριακής Δημοκρατίας, Νίκος Αναστασιάδης. «Θερμά συγχαίρω για την εκλογή της, την νέα Πρόεδρο της Ελληνικής Δημοκρατίας κα Αικατερίνη Σακελλαροπούλου. Εύχομαι κάθε επιτυχία στην αποστολή της εκφράζοντας την απόλυτη βεβαιότητα για δημιουργική και καρποφόρα μεταξύ μας συνεργασία», αναφέρει σε ανάρτησή του στο Twitter.


ΠΥΞ ΛΑΞ - stoxos1049.gr\nΟι Πυξ Λαξ ήταν ελληνικό εναλλακτικό μουσικό συγκρότημα, που είχε αξιοσημείωτη επιτυχία κατά τη δεκαπενταετή δισκογραφική πορεία του, έχοντας στο ενεργητικό του δώδεκα χρυσούς και πλατινένιους δίσκους . Η ονομασία τους προέρχεται από την αρχαιοελληνική γλώσσα και σημαίνει «Με γροθιές και κλωτσιές». Δημιουργήθηκαν το 1989 και εμφανίστηκαν στη δισκογραφία το 1990 με το δίσκο «Τι άλλο να πεις πιο απλά». Το συγκρότημα διαλύθηκε το 2004. Επανασυνδέθηκε το 2011 με μια πανελλαδική περιοδεία, ως φόρο τιμής στον Μάνο Ξυδούς.\nΓια το αγαπημένο μας συγκρότημα διεξάγεται ψηφοφορία μέσα απο την εκπομπή της #proinimourmoura. Μπορείτε να ψηφίσετε και εσείς το αγαπημένο σας τραγούδι παρακάτω.\nΤο Spotify «μαντεύει» τη μουσική που άκουγες στο σχολείο…\n«Έρχεται την Δευτέρα 4 Μαρτίου»\nΗ Κωμωδία "Τρεις φόνοι καμία κηδεία" την Κυριακή 4 Αυγούστου στο Καρπενήσι.


Έχεις αναρωτηθεί ποτέ γιατί είσαι ενοχική; | Trikala365.gr\nΈχεις αναρωτηθεί ποτέ γιατί είσαι ενοχική; – Αυτό το κομμάτι της προσωπικότητάς μας εμπλουτίζεται δια βίου…\nΓια αυτό, η ‘τέλεια’ απόφαση θα είναι εκείνη που θα είναι απαλλαγμένη από την ενοχή και την αβεβαιότητα. Αν σχετιστεί με χειριστικά και ευφυή άτομα, ενδεχομένως οι άλλοι να ‘πατάνε’ στα ενοχικά της κομμάτια και να την εκμεταλλεύονται.\nΤέλος, είναι πιθανό να είναι ένα βαθιά θρησκευόμενο άτομο, με πολύ υψηλά το θεσμό του γάμου.\nΠολλοί θεωρητικοί έχουν ασχοληθεί με το θέμα της ενοχής μιας και η ανάπτυξη αυτής θεωρείται ιδιαίτερα σημαντικό εξελικτικό στάδιο.\nΟ Freud υποστηρίζει ότι το συναίσθημα της ενοχής είναι αποτέλεσμα ενός πολύ ισχυρού υπερεγώ, το οποίο είναι το τμήμα της προσωπικότητάς μας που διακυβεύεται από τους ηθικούς κανόνες και τα πρέπει.\nΕίναι ένας εσωτερικός κριτής απαραίτητος για την υγιή ανάπτυξη του παιδιού που ορίζει το σωστό από το λάθος. Το υπερεγώ αναπτύσσεται γύρω στα 3 με 5 έτη, όπου το παιδί ορθά ακούει το πρώτο ηχηρό ‘μη’ από τους γονείς του.\nΑυτό το κομμάτι της προσωπικότητάς μας όμως εμπλουτίζεται δια βίου από τις απαιτήσεις μιας δυναμικής μητέρας, την αυστηρότητα και τα όρια του πατέρα, τη πειθαρχία που επιβάλλεται στο σχολείο και την έννοια του ‘κακού’ της θρησκείας.\nΈτσι, η ζωή μας καθοδηγείται από την ηθική, τους κοινωνικοί κανόνες και την επιθυμία μας να ευχαριστούμε τους άλλους (πρωτίστως τους γονείς μας), με αποτέλεσμα να αισθανόμαστε ενοχές αν παρεκκλίνουμε από όλα αυτά.\nΑν λοιπόν οι γονείς του σε αυτή τη περίοδο είναι πολύ επικριτικοί ή πολύ αυταρχικοί, το παιδί θα ξεκινήσει να αισθάνεται συχνά ενοχή για τις κινήσεις που ξεκινάνε από το ίδιο.\nΤέλος, μια άλλη προσέγγιση στο θέμα των ενοχών προέρχεται από τη συστημική-οικογενειακή θεώρηση, βάσει της οποίας αισθανόμαστε ενοχές όταν προσπαθούμε να κάνουμε αλλαγές στο οικογενειακό μας σύστημα, διότι αισθανόμαστε ότι προδίδουμε τη πατρική μας οικογένεια.\nΑν για παράδειγμα κάποιος δεν θέλει να γίνει ιατρός παρά το γεγονός ότι και οι δυο του γονείς είναι ιατροί και προσδοκούσαν το παιδί τους να ακολουθήσει την ίδια καριέρα, τότε είναι πιθανό να αισθάνεται ενοχές γιατί προσπαθεί να διαφοροποιηθεί από την οικογένειά του και να δημιουργήσει μια δική του εργασιακή συνθήκη.\nΑυτό, όσο απλό και αν φαίνεται, για μερικούς από εμάς είναι αρκετά δύσκολο.


Χάρης Θεοχάρης: Τα δύο σενάρια για τον κορονοϊό και τις επιπτώσεις του στον τουρισμό. - Life News 102.9 | Το ειδησεογραφικό ραδιόφωνο της Κέρκυρας\n«Ο ελληνικός τουρισμός θα αντέξει γιατί δεν έχουν αλλάξει οι συνθήκες, το ελληνικό τουριστικό προϊόν είναι ίδιο», δήλωσε ο Υπουργός Τουρισμού Χάρης Θεοχάρης, μιλώντας στο Mega. «Αυτό που έχει αλλάξει είναι ο φόβος που επικρατεί και το γεγονός ότι κάθε χώρα παίρνει τα μέτρα της για να αντιμετωπίσει αυτήν την πανδημία», είπε ο κ. Θεοχάρης, προσθέτοντας ωστόσο ότι δεν γνωρίζουμε πότε θα ομαλοποιηθεί η κατάσταση.\n«Με το πιο θετικό σενάριο θα μπορέσουμε να ανακτήσουμε τις απώλειες στο δεύτερο εξάμηνο του έτους», είπε «ενώ με το πιο αρνητικό -αν δηλαδή αυτό διαρκέσει μέσα στο καλοκαίρι, η φετινή χρονιά θα είναι χαμένη».\nΣχετικά με το αν θα προχωρήσουν επιτάξεις ξενοδοχείων για ανθρώπους που μπορεί να έχουν νοσήσει από τον κορoνοϊό σημείωσε ότι η πράξη νομοθετικού περιεχομένου αναφέρεται σε αυτή τη δυνατότητα που έχει το κράτος. «Πρέπει να καταλάβουμε ότι βρισκόμαστε σε έναν άτυπο πόλεμο και παλεύουμε με μια νόσο που είναι δύσκολη στην αντιμετώπιση της και έχουμε κάθε βέλος στη φαρέτρα», είπε χαρακτηριστικά.